Begiradak: Ikaslearen protagonismoa irakaskuntzan\nEz da ahaztu behar hezkuntzaren ikuspuntutik ikasleak izan behar duen protagonismoa. Berdin zure moduko heldua bada zein haurra den kasuetan ikasleak entzunez soilik ez du ikasiko.\nEkinez bidea egiten dela aspaldiko kontua da Lao-Tse pentsalariaren honako aipuak dakarrenez:\nBerba egiten badidazu entzungo dizut\nerakusten badidazu ikusiko dut\nsaiatzen utz nazazu eta ikasiko dut\negilea: Karmele Perez Urraza; 12:44:00 p.m.\nbat nator zurekin. hartu emana alde bietatik eman behar da. irakaslea izateak ez du esan gura besteek baino gehiago dakigula. ikasleetatik gauza asko ikassi leikez.\nBy joana, at 4:24 p.m.\nBat nator testu honetan esaten duenarekin, uste dodalako, maisu eta ikasleak konpartitu behar dutela bai batentzat, zein bestearentzat, aberasgarriagoa delako eta horrela biek ikasten dutelako.\nBy marigorri, at 6:41 p.m.\nBetidanik irakaslearen papera izan da ikasleei teoria ematea edo botatzea eta ikasleek guzti hori buruz ikastea azterketa egiterako orduan. Baina gaur egun, ikasle eta irakasleen lotura, curriculumarekin batera, ezinbestekoa da bat etortzea. Ikasleek irakasleetaz ikasi dezakete, baina irakasleek ikasleetaz ere.\nBy xandrafernández, at 6:55 p.m.\nIrakaslea herraminta moduko bat besterik ez da. Bion artean sortutako elkarrekintza izaten da, normalean, irakaskuntza prozesua berezia bihurtzen duena.\nBy izaskun, at 3:55 p.m.\nBadirudi gaur egun, irakaskuntzan gero eta irakasle gehiago direla, ikas-irakas prozesuan bi agente garrantzitsuren (irakaslea/ikaslea) prezentzia bharrezkoa dela uste duten aldekoak, nahiz eta oraindik ere badira eskola tradizionaleko metodologiaren jarraitzaileak; ez dakit ikasleek beraiek beste jakin dezketela onartzeko beldur izatearren edo garai bateko irakaskuntzaren kontrol osoa mantentzearren.\nHala ere, ni guztiz ados nago testu honekin zeren eta denok pertsonak garen neurrian, guztiok dugu zerbait esan, kritikatu, goraipatu eta baita irakasteko ere.\nBy Nerea Beaskoetxea, at 7:00 p.m.\nHezkuntza tradizionalari uko eginez, gaur egungo hezkuntzak bi agente garrantzitsu hartzen ditu bere baitan: irakasleaz gain baita ikaslea ere; izan ere gaur egun denok dugu batak besteari zerbait irakasteko.\nBy Nerea Beaskoetxea, at 12:49 p.m.\nBetidanik eskolan izan dugun papera pasiboa eta erreproduzitzailea izan da. Nahiz eta gaur egun, egoera hau aldatzeko lan egiten hasiak diren aditu asko. Baina, egia esanda uste dut aldaketa hain sakona suertatzea oso oso zaila dela. Alde batetik, irakasleek lan handia egin behar dutelako hezkuntza metodologia aldatzeko. Bestalde, geure gizartea benetan ez gaituelako kritikoak izateko hezitzen, hau da, errazago da geure gain kontrola edukitzea txikitatik irakasleak esaten duen edozerri baietz esaten erakusten badigute. Eta hain zuzen ere hau da gertatzen zaiguna, horrela, geure bizitzaren beste arlo guztietan berdin jokotuko dugu ezer kolokan jarri gabe. Baina, uste dut aldaketa gauzatzeko momentua heldu dela, horregatik, profesional moduan lan asko daukagu egiteke!\nBy udaberria86, at 3:47 p.m.\nAdos nago guztiz testuak dioenarekin. Ezin dugu inoiz ahaztu hezkuntza eraginkorra izatea nahi baldin badugu, bi faktore direla parte hartu behar dutenak: irakaslea eta ikaslea. Batzutan ikaslearen paperari protagonismoa kentzen zaio, baina, azken finean, ikasleak klasean zerbait ikasi dezala da helburua eta, eroso sentitzen ez bada (ez badu parterik hartzen, entzun besterik ez badu egin behar, bere iritziak kontutan hartzen ez badira...) ez da inola ere helburu hau beteko.\nIkaslea praktikara bultzatuz gero, motibazioa izatea lortuko dugu eta hau da, hain zuzen ere, ikasteko bide bakarra.\nBy maitebilbao, at 2:50 p.m.\nGaur egun ikusiten ari gara, eskola tradizionalaren metodologia erabiltzen dutenak gero eta gutxiago direla. Ordua izan da metodologia hau erabiltzen uzteari. Hezkuntza tradizionalari uko egin behar zaio, hezkuntzak beharrezkoak diren agente bi dituelako, ez bat bakarrik. Ikas- irakas prozesuan agente bi erabiltzen direlarik, irakaslea eta ikaslea.\nElkarrekintza baten bitartez, denok denongandik ikasi dezagun.\nDenok zerbait aporta dezakegu eta besteengandik hartu, honela elkartrukaketa bat egonez.Gainera bakoitzak bere kabuz ikasiz.\nHezkuntza tradizionala alde batera utzi behar da, autoritarioa eta memoristikoa delako.\nBy Aitz Bengoetxea, at 3:56 p.m.\nAintzinan, gela batean protagonista irakaslea zen. Ikaslea ikastera zihoan, beraz, irakaslearen ezagupenak behar zituen hori bete ahal izateko; orduan ikaslea 2. planu batera pasatzen zen.\nNire ustez, gaur egun ez da horrela gertatzen, ikasgela bateko protagonista ikaslea da ere.\nIrakasle-ikasle arteko harremana oso garrantzitsua da irakas prozesua arrakastatsua lortzeko.\nBy Jammelguitak, at 5:29 p.m.\nGizarte honetan beti pentsatu da:Irakasleak beti eduki du indar gehiago ikasleen aurrean edo hori pentsaraztera eraman digute.\nZergatik ezin dute irakasleek ikasleetatik ezer ikasi?Denok ikasi dezakegu zerbait besteengandik, eta errespetatu ditzagun besteen iritzi eta jakituri mailak\nBy eguzkia, at 5:32 p.m.\nEz da nire iritzia, gaur egun egiten baita;klase magistralak beharrezkoak dira teoria jakin behar delako praktikara iritsi aurretik, baina gure memorian praktika da benetan geratzen dena.Gure kasuan gizarte hezitzaile moduan teoria pixkat ez dago soberan baina eguneroko bizitzan eta practicum-ean klasean baino gehiago ikasten ari gara.MARIA BERASALUZE\nBy TXIMISTA, at 2:09 p.m.\nTestuarekin guztiz adoz nago. Klase magistralak beharreskoak dira, noski baina nire ustez klase magistralak emateko erak eta erak daude. Nire esperientziak beti kontutan hartuz,klase magistralak nik jaso izan ditut, non irakaslea dago klasearen erdi hortan hitz egiten eta besteak or gaude entzuten edo entzun nahian. Beraz esan nahi dut hori behar bezala ematen baduzu ikasten duzun hori interesgarria eta buruan geratu ahal zaizula, baina klasea txapa bat bada ez da ezer ere ez geratuko zure buruan.\nBeste aldetik klase praktikoak daude,non pila bat ikasi ahal duzun eta argi ikusi dut irailetik ona ditugun prakticumetako klaseetan.Datorren jende horrek bere esperientziak kontatzen dizkiguz eta benetan oso interesgarriak dira. Ikasteko orduan Flacaharen liburu bat irakuntzean asko ikasi dezakezu, baina ez da nire barnera sartzen, kontatzen duten hori benetan gertatzen delako eta nahiz eta ez konturatu gure ingurunean pasatzen da. Oso baliagarriak dira hitzaldi hoiek.\nBeraz egokien klase magistralak behar bazala ematen jakitea da eta hori eman ondoren klase praktikoetara jo behar da.\na baina beti kontutan eduki behar da ikaslea, bere interesak eta beharrak, bera da gelako erdigunea eta!!\nIDOIA COLLADOS CAMARA\nBy idoia collados, at 4:08 p.m.\nTestuarekin guztiz ados nagoela esan beharra daukat. klase magistralak ematea derrigorrezkoa dela iruditzen zait, baina azkenena guri buruan geratzen zaiguna praktikoa da. nik uste dut askotan gertatu zaigula, edo niri bai behintzat, irakaslea klasera etorri eta bera dela gai horren inguruan hitz egiteko prestaturik dagoena, ikasleak berari entzun eta ezin dugula gure iritzirik eman ere, nik uste dut askotan gai bat elkarrizketa bidez errazago ematen da. horrela denak gure iritzia emateko aukera ere badugu. irakaslea ez ezik ere ikasleak klasean egoten gara eta bertan denek parte hartzen badugu ikasgaia ere askoz eramangarriagoa izango da.\nNAGORE EGUILEOR ZUBIATE\nNire iritzia, testu honekin bat dator.Klase magistalak beharrezkoak direlakoan nago,baina praktikara jo baino lehen teoriatik abiatu behar gara. Klase magistral horiek eraginkorrak izateko, era deigarri batean planteatu behar dira, ikasleari harreta sortarazteko. Irakasleak, klaseak burutzerako orduan ikasleengandik ikasi beharra du, horrela beraien beharrizanak asetu ahal izateko eta klasea txapa batean ez geratzeko. Esperientzi pertsonaletik abiatuz, honako esan dezaket, klase magistraletatik barneratzen den gauza bakarra ongi eta gustura ikasitako da, bestea denbora igaro ahala desagertzen doa eta denbora laburreko gauza bezela geratzen da.\nEsti Castro Beaskoetxea\nNi testuan esaten den guztiarekin ados nagoela esan beharra daukat. nik uste dut klase magistralak derrigorrezkoak direla baina praktikarekin lotuta joan behar da. askotan klasera joan garenean irakaslea ordu bete luzez "txapa" sartzen egon da eta klasea bukatu eta gero konturatzen zara ez duzula ezer ere ikasi. nik uste dut klas batetan irakasleak gauzak azaldu behar dituela baian ikasleek ere bertan parte hartu behar dutela. Elkarrizketa baten bidez ere gauza asko ikasi daitezke eta nik uste dut ikasgai ere eramangarriagoa izaten dela.Nik bizi zian dudan esperientziagatik, nahiago dut elkarrizketa edota eztabaida baten bidez ikasgaia aurrera eraman, gehiago ikasten dugula iruditzen zait niri.\nArgi dago hezkuntzaren ikuspuntutik ikasleek izan behar duten protagonismoa, hala era ez dut uste ikasleek garrantzitzuena dela.\nIrakaslearen papera garrantzi handikoa da gela baten barnea. Ikas-irakaskuntza, ikasleen eta irakasleen arteko lotura da. Biak garrantzi bera daukatelarik! guztiz ados nago; ikasteko praktikatu behar da, gauzak soilik bururatzen ez duzu ezer ulertzen eta aldi berean ez duzu ezer ikasten.\nBy txokorra, at 5:05 p.m.\nTestuarekin guztiz ados nagoela esan beharra daukat. klase magistralak ematea derrigorrezkoa dela iruditzen zait, baina azkenean guri buruan geratzen zaiguna praktikoa da. Nik uste dut askotan gertatu zaigula, edo niri bai behintzat, irakaslea klasera etorri eta bera dela gai horren inguruan hitz egiteko prestaturik dagoena, ikasleak berari entzun eta ezin dugula gure iritzirik eman ere, nik uste dut askotan gai bat elkarrizketa baten bidez edota eztabaida baten bidez errazago ematen da. Horrela denak gure iritzia emateko aukera ere badugu. irakaslea ez ezik ere ikasleak klasean egoten gara eta bertan denek parte hartzen badugu ikasgaia ere askoz eramangarriagoa izango da.\nGizarte honetan beti egon gara ohituta zera pentsaraztera:Irakasleek beti eduki dutela indar gehiago ikasleen aurrean eta beraiek baino gehiago dakitela.Zergaitik ezin dute ikasleek jakin zerbait irakasleek ez dakitena?Errespetatu ditzagun denak eta denak ikasi dezakegu zerbait besteengandik.\nGizarte h. 2.maila\nOrain arte jaso izan dudan eta jasotzen ari naizen hezkuntza sisteman boterearen agerpen bertikala argi agertu egin da, hau da, ikaslea izan da beti irakasleen azpitik egon dena. Honekin ez dut esan nahi irakasle baten papera desagertu egin beharko denik, ez, ez nago batere ados horrekin, baina honen papera aldatu beharrean dagoela nago. Argi utzi nahi dut, gaur egun ez dela hezkuntza neutral bat ematen. Askok eta askok (irakasleak direnak) modu honetan ulertzen dute hezkuntza: ikasleak hutsik daude eta irakasleek hauek bete egin behar dituzte. Modu honetan ikasleak modu pasibo batean hartzen dute ezagutza. Honekin bukatu egin behar dela uste dut. Azken batean ikas-irakas prozesuan biak dute garrantzia eta ikaslea duen garrantzia askotan alde batera utzi egiten da; bien arteko ezagutzaren trukea eman behar da gaur egun dauden teknika eta metodologia ezberdinen erabilerarekin. Orain arte aipatutakoarekin teknologia berriak oso lotuta daude, hau da, honen erabilera, mentalitatearen aldaketa eman ahal dela uste dut. Agian halako teknikak erabiltzerakoan gaur egun daukagun hezkuntza sistemaren aldaketa suertatu daiteke.\nBy gitani, at 4:41 p.m.\nbatzuentzat ikaslearen papera ikasgeletan ez da garrantzitsua izan, beti izan da irakasleak dioena eta ikasleak entzun;hau da beti ezagutu dugun hezkuntza mota.Baina nire ustez, bada sasoia egoera hori aldatzeko eta ikasleari bere protagonismoa emateko.Horretaz gain uste dut beharrezkoa dela ikasleek klasean funtzio garrantzitsuak betetzea zeren ikasleek bai ikasten dute irakasleengandik baina baita alderantziz ere; denok ikasten baitugu denongatik eta.\nBy Nerea Goiricelaya, at 5:48 p.m.\nIkaslea (haurra edo heldua) ikasteko duen biderik egokiena esperientziarena da. Hau da, irakatzitakoa erakuzten eta frogatzen. Nire ustez, irakasle baten helburuetariko bat bere klaseetan dinamikotasuna lortzea da, horretarako ikasleen partehartzea bultatzea egokia dela iruditzen zait.\nArgi dago klase magistralak beharrezkoak direla, baina denborarekin ahazten ditugu. Azken finean, garrantzitsuena bizi izandako esperientziak baitdira.\nBy marta ballesteros, at 9:17 p.m.\nTestu honekin ados nago, esaten duena egia dela iruditzen zait... Dakigun moduan gaur egungo irakaskuntzan oraindik teoria praktikari nagusitzen zaio, honekin ez dut esan nahi irakaskuntza praktikan hutsean oinarritu behar dela, baina pentsatzen dut irakaskuntzaren barruko praktika maila igo behar dela. Argi bait dago, ikasleak klaseak dinamikoak badira arreta handiagoa jarriko duela eta beraz, gehiago ikasiko du.\nBy Lupita, at 5:10 p.m.\nTestuarekin ados nago, nire ustez esaten duen guztia egia delako. Oraindik ere, gaur egungo irakaskuntza sistema teoriari garrantzi handiagoa ematen dio praktikari baino, honekin ez dut esan nahi kontrara izan behar dela, hau da, praktika maila edo orduak gehiago izan behar direla uste dudala. Argi dago ikasleak klaseak dinamikoak badira, hauetan parte hartuko du eta bere arreta maila altuagoa izango da, beraz, gehiago ikasiko du. Oihane Mencia Garcia\nBy Lupita, at 5:17 p.m.\nOraindik ere, teoria da nagusi klaseak emateko orduan.Baina ez dira konturatzen teoria ahaztu egiten dela eta batzutan azpergarria izaten dela.Klase praktiko gehiago sartu behar dira.Beraz,praktika gehiago eta teoria gutxiago emanez ikasleek gehiago ikasiko dute.Hala ere,hau nire iritzia da,ikasle batena, eta gure hitza normalean ez da entzuten,irakasleek nahi dutena egiten dutelako eta beti esaten da, irakasleek dena dakitela.\nBy mia, at 5:20 p.m.\nTestuak dioen moduan, ikaslearen garrantzia baloratzeko ordua da!! Beti ( edo gehienetan behintzat ) ikusi dugun eredua, ikasle pasiboarena izan da, hau da, irakasleak dioenari amen egiten dion ikaslea. Baina nire ustetan modu horretan ez zaio inolako onurarik ateratzen ikasleari ezta irakasleari, esan nahi dut, honela ikasleak informazioa jaso besterik ez du egiten eta egokiena modu bateko elkartrukea litzateke, non biek jasotzen duten elkarrengandik zerbait, modu honetan irakasleak ere ikasiko du zertxobait ikaslearengandik eta horrezgain ikaslearen paperak ere zeresana izango du, aktiboiago bihurtuz.\n(gizarte hezkuntza, 2.maila )\nBy naia baliño, at 4:42 p.m.\nDiktaketak, kopiatzea, iritzia ezin ematea, ikasketa memoristikoa... moduko terminoek, oso ezagunak dira ia guztiontzako.\nEta zein da irakaskuntza tradizional honen helburua?\nZer lortu nahi da klase magistralak ematen jarraituz?\nBi galdera hauek dira hezitzaile askok planteatu behar dituzten kontuetariko bi.\nHezkuntza sistemaren erdigunea, ez da soilik irakaslea izan behar. Nire ustez, irakaskuntza prozesu on bat bideratu ahal izateko, ikaslearen interesak oso kontutan hartu behar dira, ikasi beharreko edukiak interesekin erlazionatuz, errezago barneratuko baitituzte.\nBata besteraengan eragina izan behar dute, edukiak, espektatibak, baloreak, ezagutzak... elkar trukatuz.\nNire hausnarketan adierazi dudanarekin, argi utzi nahi izan dut testuarekin bat natorrela.\nBy ERANDIO, at 12:32 p.m.\nDiktaketak, kopiatzea, iritzia ezin ematea, ikasketa memoristikoa... moduko terminoak,oso ezagunak dira ia guztiontzat.\nGaldera hauek dira hezitzaile asko planteatu behar dituzten kontuetariko bi.\nHezkuntza sistemaren erdigunea, ez da soilik irakaslea izan behar. Nire ustez, irakaskuntza prozesu on bat bideratu ahal izateko, ikaslearen interesak oso kontutan hartzea hagitz garrantzitsua da, ikasi beharreko edukiak interesekin erlazionatuz, errezago barneratuko baitituzte.\nBata bestearengan eragina izan behar dute, edukiak, espektatibak, baloreak, ezagutzak... elkar trukatuz.\nBy ERANDIO, at 12:41 p.m.\nAspaldiko kontua da, ikaslearen protagonismoaren aldarrikapena. 19.mendearen amaieran eskola berriaren mugimendu pedagogikoarekin hasi zitzaion garrantzia ematen ikaslearen paperari. Erro-errotik aldatu zuen eskola mugimendu honek, eskola tradizionalaren idoloak (irakasle eta programa) aldatu zituelako eta horien ordez ikaslea erdigunean jarri zuelako. Eskola berriarentzat, ikaslea, errealitate bakarra da, eta horren inguruan gauzatu behar dira programazio eta honen jarduerak. Ikasleak bere interesak erakutsi behar ditu eta hau hori motibatu behar da lan egin dezan, beraz haurraren interesak erdigunean kokatu behar dira. Argi dago, 19.mende amaieratik aurrepausuak eman direla, baina pausu hauek , gutxinaka eman dira, eta oraindik gauza asko teorian gelditu direla uste dut. Gaur egungo hezkuntza sisteman adibidez, motibazioaren kontzeptua asko landu beharra dagoela uste dut, baita interesen kontua ere.Nire ustez, eskolan dauden haurrek, ez dute ikasten dutenaren Erabiltasun edo Aplikagarritasunik ikusten, eta horregatik ez daude materia ulertzeko, ikertzeko motibaturik, interesik ez dutelako, hain zuzen ere bizitza errealean aplikatzeko aukerarik ikusten ez dutelako. Hori da arazo nagusia nire ustez, materia ezberdinak irakasten zaizkie baina hauen aplikagarritasun posibleak ez zaizkie irakasten. Horrez gain, irakaskuntzaren kontzeptu tradizionala baztertzeko zailtasunak dauzkagula uste dut, oraindik oso arrunta baita irakaskuntza kultur trasmizio moduan ulertzea, eta nire ustez honen arazo nagusia zera da, diztiplina edo materiak pertsona heldu bereziek antolatzen dituztenez, oso konplexuak dira ikasleek ikas ditzaten, baina eskolak honetara behartzen dituenez, gehienetan, memorizatu egin behar izaten dituzte, beraz, gutxi ikasten dute (azterketa edo ebaluaketarako ikasten dutelako)eta gaizki gainera. Nire ustez, irakaskuntza errazte prozesu moduan ulertu behar da, zeinetan ikasleen pentsamendu, jarrera eta jokabideen etengabeko aldaketa errazten den. Ulerkera tradizionalean, gaur egun gehien ematen jarraitzen dena, irakaslea kultur trasmititzailea da ikaslea hartzaile pasiboa. Irakaslea goian dago eta ikaslea behean. Harreman bertikaletan oinarritzen da hezkuntza sistema. Ikasleak, aktiboki parte hartzea oso garrantzitsua dela uste dut, ikasketa prozesuaren parte izateko. Beraz oraindik aurrerapausu ugari eman behar ditugula argi dago, gutxinaka aurrerantz goazela ere. Sara Allende Markixana\nBy mollytxu, at 4:21 p.m.\nGuztiz ados nago testuarekin, ikaslearen protagonismoa edo papera hezkuntzan funtsezkoa da, ikaslea irakaslea bezain inportantea da . Ikaslearen partehartzea, iritzia eta ahotsa klasean oso garrantzitsua da bere heziketarako eta azken finean ikasi behar duena bera da. Ikaslea aktiboa eta partehartzailea izan dadin lagundu behar da, horretarako klase dinamikoak eta aproposak burutu behar direla uste dut eta ikaslea entzulea soilik izatearena amaitu behar da. Irakasleek teoriari garrantzi handia ematen diote eta praktika alde batera uzten dute, nire ustez hor dago arazoa, praktika gutxi egiten dela eta orduan ikaslearen papera klaseetatik kanpo geratzen dela, beraz ikasleak arreta eta motibazioa galdu egiten du, gelaren oinarriak irakasleak eramaten dituela ikusiz. Ikasleetan pentsatutako klaseak eman behar direla uste dut eta ez bakarrik irakaslearen ikuspuntua kontutan hartzen.\nIRATXE ARRIBAS (G.H.2.maila)\nBy Iratxe Arribas, at 5:26 p.m.\nArgi dagoena klase bat emateko bai teoria bai praktira beharrezko elementuak direla. Hala ere, ikusten da teoria gehiago ematen dela praktika baino. Honekin esan nahi dut irakaskuntza metodoak berritu beharko litzatekeela. Gainera askotan teorikoki ematen diren kontzeptuak, gehienetan denborarekin ahastu egiten direla, aldiz, praktika erabiliz barneratzen diren ezagutzak gehitu egingo lirateke.\nBeraz, emaitza hobeagoak izango lirateke nire ustez.\nBy ERANDIO, at 5:31 p.m.\nAskotan ikaslea irakaskuntzan oso pasiboa da, badaude sistemak non ikasleak bakarrik entzun eta errepikatzen duela, baina modu horretan ez da berdina ikasten. Ikasteko modurik onena da, ikasleak berak praktikatzen duenean eta norberaren akats eta ondorio positiboak ikusten dituenean.\nBy jalapeño, at 10:59 a.m.\nHezkuntza tradizionala alde batera utziaz, irakasle-ikasle harremana kontutan hartu beharra dagoela uste dut. Ez da nahikoa klasean eseri eta irakasleak esaten duenari entzutea. Hartu eman bat egon behar da irakaslearen eta ikaslearen artean, irakasleak ikaslearekiko ikasiko baitu eta alderantziz. Izan ere, beti ezin da izan irakaslea gelako ahotsa, giro hobea sortzen baita denen arteko elkarrizketa batekin. Azkenerako gehiago ikasten baituzu. Gainera, teoria hutsa inoiz ez da izan nahikoa zerbait ulertzerako orduan. Praktikak, aldiz, asko lagundu izan ohi du kontzeptu bat ulertzeko orduan.\nBy ismenehisa, at 12:51 p.m.\nIkaste-irakaste prozesu hau etengabea da, bizitza guztian zehar hartu eta eman egiten dugu jakintza. Ez dut inongo zakantzarik, ekintzak dakar jakintza eta jakintzak ekintza.\nLao-Tse pentsalari honen hitzek zer pentsatu eman didate. Edonondik, edozerrengandik, edonorgandik ikasi ahal dugula ahasten badugu edo horretan sinistu nahi ez badugu esaldi honek bere esanahia galtzen du. Irakasleek ikasleengandik ezer ikasi ezin dela uste duten momentuan galtzen du ikasleak protagonismoa eta bertatik sujeto jasotzaile pasibo baten bilakaera.\nHoneki esan nahi dudana elkar ekintza/jakintza dela benetako protagonista aurrera garamatzan gurpil honetan.\nTestuak dionarekin bat nator. Danok pertsonak izanik, nahiz eta gi baino gazteagoak ego helduagoak izan, besteen esperientzietatik ... beti zeozer ikas dauteke. Gauza positiboa bat dela pentsatzen det.\nIrakaskuntzan, bi oinarrizko agente daude, ikaslea eta irakaslea. Bi hauek elkarrengandik ikas dezaketela pentsatzen det. Antzina, irakaslea, protagonista zuzena zen ikaslearekiko. Hala era, urteak pasa ahala, bien arteko ezberdintasunak gutxituz edo murriztuz joan da. Hala ere, nire ustetan, gaur egun ere, irakaslea protagonismo handiagoa du ikaslearekiko.\nBeraz, berdintasun batera heldu beharko ginateke; danok besteengandik zeozer ikas dezakegulako.\nBy txiribi, at 1:11 p.m.\nHezkuntzan hezitzaile bat oso garrantzitsua da, izan ere pertsona hori da hezitzailea. Irakasle eta ikaslearen arteko erlazio ona egotea ezinbestekoa da. Gaur egungo irakaskuntzan, teknologia berriak direla eta, umeak eskolan ordenagailuak erabiltzen ikasten dute. Interneten eta ordenagailuentzako irakaskuntza programa ugari eta oso egokiak daude. Irakaskuntzan badira teoria asko umeentzako oso zailar direnak eta ordenagailuko programa batekin interesgarria eta atsegingarria bada, haiek asko ikasten dute eta horren ondorioz, kontzeptu hoiek erraz harrapatzen dituzte. Baina kontu handia izan behar da internetekin eta jolasekin, asko, grina txarra izan daitezkelako eta oso zailak dira gero kentzeko. Saiatu behar da irakaskuntzatik teknologia berrien erabilera ona bultzatzen.\nBy Izare, at 11:16 p.m.\nAdos nago testuak dionarekin. Ikaslea da hezkuntzaren protagonista baina batzutan alderantziz ematen da. Irakasle batzuk ikasleak bertan daudela ahantzita monologo luze eta sakon bat botatzen dute euren jakintza guztiak ikasleari zabaldu nahiaz. Baina lortu duen gauza bakarra ikaslea ezertaz ez enteratzea da. Ikasle eta irakasleen arteko hartu eman bat bultzatu behar da klaseetan, biek elkar asko ikas dezaketelako.\nBy Leixuri, at 3:58 p.m.\nIkasle irakaslearen harremana egunez egun aldatuz doa, eta aldaketa honek klase dinamiko eta produktiboagoak sortu ditu. Irakasketa inpozatu beharrean, ahalera demostratzen da, ume zein gazteok edota helduek bere kabuz lor dezaten. Frankismo zein aurreko urteetan harreman honetaz hitz egitea ezinezkoa zen, irakaslea guztiz autoritarioa baitzen, irakaslea zehazten zuen kurtsoaren nondik norakoa eta ezin eztabaida zezakeen inork. Hala ere modernizatuz joan ahala harreman hau sustatuz joan da, eta irakasleek irakasteaz gain, ikasleengandik ere garrantzizko gai zein jakintzak harttu dituzte. Ukaezina baita egunez egun ikasten dugula heriotzan erori harte.\nBy xabier, at 12:09 p.m.\nEgia da norbere kabuz bilatutakoari balore gehiago ematen diogu gizakiok, harrokeri kontua da baina horrela da.\nNorberaren esfortsua estimatu egiten da, eta internetarekin ikastea oso baliogarri iruditzen zait, ikasleak bere kabuz bilatu behar du nahi duen informazioa eta honela ikasle pasiboekin amaitzen dugu.\nBestela asko eta asko geletan mahai bat bezala egoten dira, irakasleak txapa guztia bota eta ikasleak estratosferan egoten dira. Kasu askotan ezinbestekoak dira klase magistralak baina beti ez, nire iritziz zuk zeuk egiten duzuna baliogarriagoa da, ahasteko zailagoa.\nBy TXIMISTA, at 2:51 p.m.\nGaur egun, hezkuntza mailan, txikitatik haurrak ordenagailua erabilltzen ikasten dute eskoletan, iraganerako ezinbestekoa den tresna da lanerako.\nCd didaktiko mota asko aurkitu ditzazkegu irakaskuntzan, haurrak ikas dezaten egokiak dira.\nBy ZIPIRINE, at 5:56 p.m.\nNire uztetan ikasleak izan behar du protagonismo osoa hezkuntzan eta irakasleak egin behar du bere papera baina pixkat moderatzaile besala. Hau da, ikasle bakoitza eta pertsona bakoitza mundu desberdinak dira eta euren erritmoa dute gauzak ikasteko horregaitik irakaslea helburu batzuk jarriko ditu baina ikasle bakoitzak bere erritmora egingo ditu. Modu baten irakaslea ikaslearen beharretara moldatuko da honi protagonismoa emaez. Ikasle bakoitza ikertu hondoren euren beharretara moldatu behar da azkenean denek helburu ortara heltzeko baina bakoitzak bere erritmora. Hori bai ikaslek ipintzen ditu bere mugak, eta irakaslea estimulazioa.\nBy Anonymous, at 12:55 a.m.\nEteganbeko prozesu bat da bizitza. Denbora guztian aldaketak daude eta aldaketa hauetan edonork parte hartzen du. Hezitzaileak sektore honetan parte hartu beharra du. Egun, oraindik, ez dago guztiz garatua hezitzaileen papera baina pixkana pixkanaka garatuz doa. Horrela, ikasleak irakasletik ikasten du eta alderantziz.\nLao-Tse pentsalariak egi absolutu bat esaten du: edozein lekutik ikasi ahal da zeozer. Ikusten dugu, entzuten dugu, pentsatzen dugu... denetik ikasten dugu.\nBy osa, at 4:51 p.m.\nNire iritzia testu honekin bat dator, ikaslearen papera edo protagonismoa hezkuntzan funtzezkoa dela uste dut, hau da, ikaslea irakaslea bezain garrantzitsua da. Klase dinamikak sortu beharko lirateke,ikaslea aktibo eta partehartzailea bat izaten laguntzeko, eta ikasle entzulea izatearena amaitzeko, hau da, ikasleak klaseetan parte hartzea,eta ez bakarrik klasera joan,"txapa" entzun eta etxera,eta orduan konturatzen zara ez duzula ezer ere ez ikasi.Gainera nire ustetan, ikasleak klaseetan parte hartzean, iritziak botatzea...bere heziketarako garrantzitsua dela uste dut.Beste alde batetik, irakasleak klase teorikoei garrantzi handia ematen diete et apraktikari gutxi. USte dut irakaskuntza metodoak berritu behar direla, eta praktika gehiago sartu.Modu honetan ikasleak motibatuagoak egongo litzateke, klaseetara gogo handiekin joango lirateke, eta heziketa askoz handiagoa izango litzateke.\nBy Anonymous, at 10:11 p.m.\nAdos nago artikuluarekin.Irakasleek protagonismo asko dituzte gaur egun irakaskuntzan.\nNire ustes irakasle bat guraso baten antza du(argi dago guraso guztiek ez direla berdinak eta irakasleek berdin),berak esaten dutena egin behar da. Irakasle askok klasera ailegatzen dira teoria bota eta "ala" agur, beste batzuk oso autoritarioak dira eta klasean egiten da bera esaten duena.\nUste dut hori iraganean utsi beharko genuela.Komunikazio pixka bat egon behar da ikasle-irakasle erlazioan errespetua mantenduz. Klaseak praktikoagoak izan beharko lukete, motibazioa mugitzen duelako.\nBy vico, at 4:45 p.m.\nIkaslea irakaskuntzan funtsesko protagonista dela uste dut,hau da,ikaslerik gabe irakaslea ez zen existituko.Hala ere,ikaslearen papera ere garrantsitsua da bigarren maila batean egon arren.Klaseak praktikoagoak izango beharko zirela uste dut.Alde batetik ikasleen gaitasun kritikoa garatzeko eta bestetik,klaseak haien parte hartzea bultzatzeko.Laburbilduz,klaseak emateko era tradizionalarekin apurtu behar da ikasleak jarrera aktiboak izateko.Eta ez,aldiz,soilik irakaslea ematen duen informazioa jasotzea eta ikastea.Leire trenado\nBy roberta, at 2:03 p.m.\nGaur egun, eskola batzuk eskola tradizionalaren metodologia erabiltzen jarraitzen dute (eta ez gutxik), eta hauei ahastu egiten zaie ikas-irakas prozesuetan bi agentek hartzen dutela parte: irakasleak eta ikasleak. Prozesu hau eraginkorra izateko hainbat gauza aldatu behar dira, adibidez irakasteko eredu eta metodologiak, ikasleari ematen zaion baino garrantzi handiagoa emanez eta hauen arteko elkarrekintza sustatuz. Beti ere ikasleetatik (eta pertsona guztietatik) gauzak ikasi dezakegula kontuan izanik. Horrela, besteen iritzia entzun eta errespetatzeko balorea ere transmititzen da.\nBy Ariane, at 6:14 p.m.\nIrakaslea eta ikaslea batera doazen agenteak dira, ikaslea irakasleetatik ikasten dutelako baina irakasleak ere ikasleetatik. Gutxienez horrela izan beharko litzateke gaur egun, non hezkuntza tradizionala atzean utziz irakasleok iritziak entzun, errespetatu eta kontutan hartzen dituzten. Kontutan eduki behar dugu ere,edukiez aparte enpatia hori ere trasmititzen dutela eta txikiak garenean informazio guztia hartzen dugun moduan portatzeko erak ere izaten ikasten ditugu eta hezitzaile bihurtzen garen heinean ikasitako gustia nabarian geratzen da.\nBy Leire, at 12:32 a.m.\nIrakasteko modua aldatzen doa, baina oraindik ikasleei ez diogu horrenbesteko protagonismoa ematen, ikasle pasiboak dira, entzun besterik ez dute egiten. Ikastetxeetan oraindik teoriari ematen zaio garrantzi gehien, eta nik ez diot ez duenik, baina teoriaz aparte, praktikak ere garrantzi handia du, biak lotuta daude. Teoria baten aurrean\nhaurrak hobeto ulertzeko,erakutsi egin behar zaie, ikusiz hobeto ikasten baita, pasibo izatetik aktibo izatera pasa behar dute. Azterketa batetarako teoria ikasi dezakezu, baina ez baduzu oso ondo ulertzen, hurrengo egunerako ahaztu egingo zaizu, baina zuk zure begiekin ikusten baduzu benetan horrela dela, inoiz ez zaizu ahaztuko. Teoriak beharrezkoak dira, baina horiek frogatzen dituzten praktikak ere bai.\nBy Negus, at 12:15 p.m.\nAdos nago erabat pentsalari honekin, ikaslea ez du ikasiko entzuten solik, bada praktika ikasketaren alderik garrantzitsuena da nire ustez. Adibidez: Nola ikasi genuen idazten? Bada praktikarekin, eta ez entzuten eta ikusiz ere ez.\nBy markel, at 12:58 p.m.\nGaur egun irakaslearen papera hezkuntza arloan aldatuz doa baina oso astiro.Ohituta gaude irakasleari entzuten klasera sartzen den momentutik eta irten arte, hau da, esaten duen guztia entzun naiz eta ulertu eta barneratu ez.Horregaitik ezin ugu ahastu ikasleak duen protagonismoa hezkuntzan eta hau honela gertatze ez bada jende askok interesa galtzen duela.Bai helduekin eta bai adin txikikoekin.\nEdonork daki esperientziagatik entzuten soilik ez dela ikasten eta Lao-Tse pentsalariak dioenez berba eginez, erakusten eta saiatzen ikasten dela.\nIkasleari bere trebetasunak erakusteko eskubidea eman behar zaio.\nBy bizitza, at 8:13 p.m.


A Zikloa - Urtean Zehar 2 - 32. domekea - 2020.eko Azaroaren 08a\nJarraitu behar dogun BIDEA markatuko deuskun Jainkoaren hitza entzungo dogu. Batzuk zentzundunak eta besteak zentzunbakoak ziran hamar neskatilen parabolea entzungo dogu; Jesusen etorrerarako prest egotera gonbidatzen gaitu. Jesusek, bere alkartea geldotasunetik ataratzea gura dau.\nPrest egoteak, maitasunaren aginduan laburbatzen dan Jesusen hitza entzun eta betetzea eskatzen dau. Bera ez datorrela eta ezin geintekez lotara joan; ezin dogu baztertu gure kristau konpromisoa. Bestetara baino: Bera etorriko danaren ziurtasunak, MAISUAREN IRAKATSIAK BETETZERA eroan behar leuskigu.\nGure kristau ospakizunari hasierea emoten deutsagu.\n1. irakurgaia: Jakinduria 6, 12-16\nJakituriaren bila dabilenak, errez aurkitzen dau eta aurkitzen dauanak benetan zoriontsu izango da. Jakintsua izatea erreza da. Jakituriaren bidea pertsona apalak jarraitzen dabe. Bihotzez, onartu dagigun eskeintzen jakun gogoeta eder hau.\n2. irakurgaia: 1 Tesalonikarrei 4, 13-18\nPaulo apostoluaren ideia nagusia hau da: gure Jainkoa, bizien Jainkoa da, eta heriotza ez da azkeneko hitza. Jaunagan itxaronez bizi garanoi, betiko bizia agindu jaku. Kristoren ondoan osotasunez bizitzera konbidatzen gaitu apostoluak. Onartu dagigun bere testigantza.\nEbanjelioa: Mateo 25, 1-13\nGaurko ebanjelio zatiak Jainkoaren Erreinua ezkontza ospakizunegaz konparatzen dau; parte hartu ezina galpen haundia da. Krisi aldian idatzitako zatia emoten dau. Erreinuaren jai nagusian parte hartzeko beti prest egotera gonbidatzen gaitu. Zutunik, ALELUIA abestuz prestatzen gara ebanjelioa entzuteko.\nJainkoaren nahia betetzeko bere laguntza eta grazia behar doguz. Apaltasunez, berari zuzentzen deutsaguz eskari honeek.\n1.- Bere izaera, arraza edo erlijinoagaitik inor baztertu barik eta pertsona guztien eskubideak zainduz, mundua gizaki guztien bizilekua izan daiten. ESKATU DEIOGUN JAUNARI.\n2.- Zuzengabekeriaz pobrezian bizi diran herriak, euren benetako garapenerako, nazinoetako gobernuen laguntza izan dagien. ESKATU DEIOGUN JAUNARI.\n3.- Gagozan lekuan beti BAKEAREN alde jokatu daigun: zuzentasunetik eta pertsona guztien eskubideak zaintzetik datorren bakea. ESKATU DEIOGUN JAUNARI.\n4.- Gure alkarteetan pertsona guztiak onartzeko beti prest egon gaitezan: gaisoak, zaharrak, kanpotarrak, baztertu guztiak. Eurekana hurreratzen eta euren ondoan egoten jakin deigula.\n5.- Otoitzean alkartu garanon alde: Jesusengan oinarriturik eta bere bizia munduari eskeinduz, eleizaren zati biziak izan gaitezan. ESKATU DEIOGUN JAUNARI.\nOTOITZA – AZALPENA: Zure Seme Berbiztuaren ezaugarri dan kandela isiotu hau dakartzut, Jauna. Bere argiaren inguruan batu ebazan Harek lehenengo kristauak, alkarte bizietan. Gure alkartean benetan biziteko eta alkarbanatzeko gogoa eskeintzen deutsugu lehenengo, eta baita, bigarren, alkartetik urten eta, geure berben eta bizitzaren bitartez, Zeu gizon eta emakumeei aurkezteko gogoa be. Horretarako, emoiguzu, Jauna, zure grazia eta indarra.\nINAUSTEKO ARTAZI BATZUEN AURKEZPENA\n(Alkarteko nagusi batek inausteko artaziak aurkezten dauz)\nOTOITZA – AZALPENA: Jauna, inausteko artazi honeek dakartsudaz. Badakigu zertarako diran: errama batzuk ebagi ezkero besteak indar barritzen dira. Jesukristo zure Semeagan sinisteak ere inausketa edo heriotza dakar biztuerarako bide lez. Itxaropen horrek eroan gaizala Jesu Kristogaz bat eginda bizitzera.\nEBANJELIO LIBURUTXOAREN AURKEZPENA\n(Katekesiko arduradun batek egiten dau)\nOTOITZA – AZALPENA: Jauna, Ebanjelio liburu hau aurkezterakoan, eurak jarraitzeko eta iragarteko konpromisoa agertzen deutsugu. Zure Semearen ikasleen liburua dogu. Hortxe oinarritu nahi dogu gure bizitza. Hori jarraituz zure Seme Jesukristogaz bat egin nahi dogu, Berak osotu dagian guk ezin doguna edo falta jakuna. Jauna, gure gurariak egi bihurtzen joateko zure Espirituaren laguntza eta argitasuna eskatzen deutsuguz.\n(Holako talderik balego, bertako kide batek egiten dau aurkezpena. Eta zerbait IDATZITA balego, eleiztarrei eskaini)\nOTOITZA – AZALPENA: Osasun Pastoraltzan gabizanon izenean, guk egiten dogun lana aurkezten deutsugu, Jauna. Zure Seme Jesukristogandik ikasi dogu gaisoen, behartsuen eta baztertuen ondoan egoten. Bere izenean hau da egiten doguna: gaisoekana hurreratu, euren ondoan egon eta euren preminak entzun. Jauna, lan eder hau aurrera eroateko, zure laguntza eskatzen deutsugu.\nSenideok: Jainkoaren Hitzak agertu deuskunez ez da gaurko edo biharko asuntoa. Jaunaren etorrerea gainean egon edo itxaron beharra eduki ez da hain garrantzizkoa. Garrantzizkoa hau da: salbamenezko etorrerea dala.\nEbanjelioko beste pasarte batzuetan, Jauna, lagun hurkoagan agertzen jaku: gaixoengan, gosetuengan, espetxeratuengan, samariar onarengan… Hor ez badogu aurkitzen, zerbait garrantzizkoa ez dogu ulertu oraindik. Jaunak argitu daiala bere bila gabizanonen bidea. Aste zoriontsua! Hartu daigun bere bedeinkazinoa.\n“Zagoze zuhur, uste ez dozuen ordutan\netorriko jatzue-ta Gizonaren Semea”\nDomekero, Jaunaren hitza gure ibilbidean argia dogu. Urte Liturgikoaren amaierarantz goazen honetan (hiru aste gelditzen jakuz), Hitz horrek azkenerantz begira ipinten gaitu, historiaren gailurrerantz begira. Eta ez daigun ahaztu gure historia Salbamen Historia dala.\nDoea dan eta beharrezko dohai bateri buruzko mezua entzun dogu: JAKITURIA. Ez gaitezan engainatu; ez da gure hizkuntza arruntean erabilten dogun jakituria: “Zenbat jakik horrek”. Jainkoaren Hitzak agertzen deuskun jakituria, “Bizitza, Jainkoaren bihotzetik ikusteko, ulertzeko eta bizitzeko gaitasuna da”. Ikusten dozuenez, guztiz ezbardina. Eta hortik bakarrik bizi geinke poza, bakea eta Jainkoarekin bat egitea. Horixe bakarrik!\nBigarren irakurgaiak eta ebanjelioak beste alderdi esanguratsu batzuk aurkeztu deuskuez: heriotz ondorengo BIZITZAN sinistea eta ZUHUR EGOTEAREN jarrerea, gure kristau izatearen oinarrizko elementu lez.\n- Honek esan nahi dau gure bizitza ez dala amaitzen iluntasunean, zentzugabekerian, Jainkoak emoten dauan HITZA BIZIA dala baino (holan berba egin deusku Paulok).\n- Jesusek, bizian dauan sinismenean oinarriturik eta konfiantzaz beterik, ZUHUR BIZITZEKO eskaerea egin deusku. Zerbait pozgarria, ona eta haundia itxaroten dagozanen jarrera geuganatzeko (ezkontza bateko poztasuna ipini deusku adibide lez). Holantxe izango da JAINKOAREKIN BAT EGITEA. “Ez gaitezan aztoratu edo lelotu” eta prestatu gaitezan Jainkoaren PRESENTZIA sentitzeko.\nZoriontsuak ZUHUR EGONEZ Jainkoaren ZAIN dagozanak!\n“Badator senar-geia! Urten zekioze bidera!”


Eusko Jaurlaritzak 146.8 milioi bideratuko ditu 2016ko deialdietan euskal industrien I+Grako - Gipuzko Buru Batzarra\nBi urtetan % 18,24ko gehikuntza metatua izan du eta lau norgehiagoka programa hauen bitartez esleituko da: Hazitek, Elkartek, Berrikertu eta Emaitek +\nEusko Jaurlaritzako Ekonomiaren Garapen eta Lehiakortasuneko sailburuak, Arantxa Tapiak, Ikerkuntza eta Garapen Teknologikoa babesteko eta euskal industria sendotzeko programen sorta aurkeztu du. Enpresek Zientzia, Teknologia eta Berrikuntzako Euskal Sareko (ZTBES) eragileekin lankidetzan gauzatuko dituzten proiektu eta/edo zerbitzuak izango dira helburu hori lortzeko bitartekoak. Horiez gain, ikerketa estrategikoko ildoak eta ikertzaileen zeregina laguntzeko neurriak daude.\nTeknologia, Berrikuntza eta Lehiakortasuneko sailburuorde Estibaliz Hernáez eta Teknologiako zuzendari Leire Bilbao zituela lagun, sailburuak azaldu du zeintzuk diren Euskadiko I+Garen erronka nagusiak eta zer testuingurutan dagoen alor hori ekainaren 23ko 109/2015 Dekretua, Zientzia, Teknologia eta Berrikuntzaren Euskal Sarearen osaera arautzeko eta eguneratzekoa, indarrean jarri ostean. Orobat gaineratu du «Euskadik herrialde-estrategia bat duela I+Garen alorrean ekonomiaren eta gizartearen lehiakortasun-erronkei erantzuteko bultzagarri gisa».\n146,8 milioi euro enpresa eta industria arloko I+Grako\nEuskal industria laguntzera bideratutako I+G programak, enpresen eta ZTBESeko eragileen parte-hartzearekin garatuak, gutxi barru argitaratuko dira EHAAn, lau deialdi desberdinetan: Hazitek, Elkartek, Berrikertu eta Emaitek Plus.\nLau programa horietan bilduko da industriaren I+Grako laguntza guztia, 146.850.000 euro guztira, diru-laguntza itzulezinen bitartez: hau da, iaz baino % 9 gehiago esleitu da sail horretan, eta 2014tik % 18,24 izan da gehikuntza metatua.\nEkimen horietan gehitzekoak dira Industria 4.0 proiektuetara soil-soilik bideratutako laguntza-programa espezifikoak ere: 2.211.516 euroko zenbateko gehigarria. Laguntza sortu berriak direnez, aurreikusi da etorkizunean finkatzen joango direla, Euskadiko industria-ehunaren eskariaren eta premien arabera; hala, gaur, Basque Industry 4.0 estrategiaren esparruan industria aurreratuaren joera berriei erantzuteko aurkeztutako programen osagarri da neurri sorta berri hori.\nZehaztuta I+G arloko herrialde-estrategia, Euskadiko lehiakortasunaren bultzagarri gisa\nEuskal erakundeek ikerkuntzaren eta berrikuntzaren aldeko apustu tinkoa egin dute denboraren joanean, beti enpresen hobekuntza lehiakorrari eta ongizate ekonomikoaren eta sozialaren sorkuntzari laguntzeko ikuspegiarekin.\n2013ko martxoan, nazioarteko hainbat adituren txosten batek Zientzia eta Teknologiaren Sistema hobetzeko neurri jakin batzuk hartzera hertsatzen zuen Euskadi. Sistema bera aintzat eta baliozkotzat hartuta ere, hobegarritzat jotzen zuen. Bada, Ekonomiaren Garapen eta Lehiakortasun Sailak gaurko egunean heldu die eta burutu ditu hobekuntza horiek.\nEgokitze-prozesu etengabe hori honako hauen zehaztapenean eta abiaraztean hezurmamitu da: Euskadiko espezializazio adimendunaren estrategia (RIS3), Europatik bultzatua; Zientzia, Teknologia eta Berrikuntzako 2020ko Euskal Planarena, non jaso baita Zientzia, Teknologia eta Berrikuntzako Euskal Sarea berrantolatzeko prozesua, bikaintasun, espezializazio eta merkatuarekiko gertutasunaren ardatzen gainean oinarritua eta 109/2015 Dekretuan, ekainaren 23koan, Zientzia, Teknologia eta Berrikuntzako Euskal Sarearen osaera arautzeko eta eguneratzekoan, taxutua.\nEra berean, aintzat hartu dira, bai Europako Horizontea 2020 esparru-programaren abiaraztea, bai Ekonomiaren Garapen eta Lehiakortasun Sailak enpresako I+Gari laguntzeko lehenagoko programen kudeaketa, ebaluaketa eta jarraipenean azken urteetan hartutako eskarmentua.\nAzken hamarkadan suertatutako aldaketak direla eta, berriz formulatu behar izan da I+G babesteko programa multzoa, eta arkitektura berria ezarri zaie. Jarduteko gidalerro nagusiak honela laburbildu daitezke: espezializazio handiagoa, eragile eta enpresen arteko lankidetza handiagoa, merkatu-ikuspegi handiagoa eta giza kapital ikertzailearen errekonozimendua.\nSistema guztiaren berregokitzapenaren bilakaerari dagokionez, Arantxa Tapia sailburuak zera azpimarratu du: «gaur egun sistema ordenatua dugu: eragile bakoitzak eginkizun jakin eta aitortu bat du eta bada zentro teknologikoek, enpresa ikerkuntzako eta lankidetzako zentroek, IKZek eta enpresa- eta industria-ehunak partekatutako herrialde-estrategia bat halaber, non guztiak baitira parte.\nI+G estrategiaren erronkak 2016tik aurrera\nEstrategia argiro zehazturik eta laguntza-programak estrategia horretara bideraturik, hauek dira hemendik aurrerako erronkak, Arantxa Tapiak adierazi moduan: enpresa-ehunari ezagutzak denbora eta modu eraginkorrean bideratzea, gero eta heldutasun teknologiko handiagoarekin, lehiakortasuna –hala enpresa bakoitzarena nola sistema osoarena–, finkatu eta nazioarteko testuinguruan posizionatu dadin, halako moduz, non ekonomia osoaren emaitzak euskal gizartearen ongizate-sistemarako eta berori hobetzeko lagungarri izango baitira.


Atzoko eguna, Urriak 1, matematiketan\nUrr 08 2017\nBy larana in JOLASA, LH 1.zikloa, LH 2.zikloa, LOGIKA\n8th urria 2017\nSegidak HHko lehenengo urteetatik hasi eta batxilergoko azken urterarte presente dauden jarduera matematikoak dira.\nPresentzia masibo eta jarrai horrek badauka bere zentzua.\nIzan ere, esan daiteke segidek eta materialeen sailkapen eta ordenazio logikoek antzerako prozesu mentalak aktibatzen dituztela:\nAurrean daukagun materiala edo egitura aztertu eta behatu egin behar da, nolabait errepikatzen den patroia bilatu behar da eta gero, segun zein etapan gauden segidako falta den gaia bilatu beharko dugu, patroia ahoz deskribatu beharko dugu edo errepikatzen den patroiaren gai orokorra edo “formula” idatzi eta aztertu beharko dugu. Limiteak kalkulatu, fraktalekin lotu, segiden gaien batuketak egin, Fibonacciren segida ezagutu… DBH eta batxilergoan segidak benetan sakon aztertzera iritsiko dira ikasleak.\nKoch-en elur-maluta; egitura fraktala dauka eta iterkazioak segida-eran ulertu daitezke\nHorrelako espresioak erabili izana gogoratzen?\nFibonacciren segida. Naturako zenbait elementuk erakusten dute egitura hau\nGerora, lana lortzeko elkarrizketak egiteko garaia etortzen denean, berriz ere segidekin egingo dugu topo, test psikoteknikoetan. Kuriosoa da, ezta?\nGatozen, hala ere LHko lehenengo urteetara, eta ikus dezagun matematika manipulatiboen ikuspegitik zein baliabide eta modu dauzkagun segidak lantzeko.\nGelan erabili ditzakegun estrategiei begiratu bat ematen badiegu:\nAlde batetik irakasleak proposatutako segidak dauzkagu. Umeek hurrengo gaiak zehaztuz edo patroia hitzez adieraziz jardungo dugu normalean.\n“Akatsak” dituzten segidak ere aurkeztuko ditzakegu eta akatsok bilatzera jolastu; akatsa detektatzeak esku artean daukagunaren kontrola erakusten baitu.\nHervé Tullet-en “Press Here” ipuinean aurkituko dugu segida “akastun” hau\nUmeak ere jarriko ditugu segidak asmatzen. Oso ariketa aberatsa da. Talde haundirako hasieran eta gero binaka edo hirunaka, elkarren artean jarduteko.\nIkastola eta etxea behatzera irtetea ere jarduera polita izango da. Harrituta geratuko gara gure inguruan zenbat segida dauden ikusten dugunean!\nParetetan zein lurreko harlauzatan aurkituko ditugu segidak. Lerroan ezezik, planoa ere hartzen duten segidak izango dira.\nHeldulekuak, hesiak, aparkalekuetako marrak eta horrelakoak ere segidez josita daude\nUmeek modu autonomoan segidekin jardutea nahi badugu, erraz eraiki ahal izango ditugu material oso konplexuak erabili gabe:\nArraultza kaxak eta lego piezak, polikuboak edo koloretako egurrezko piezak oso maiz izaten ditugu eskura\nPlastifikatutako ereduak sortuta behin eta berriz erabili ahal izango ditugu\nSegidak zerekin egin ere aztertzeko moduko kontua da.\nHor bai, irakaslearen eta umeen imajinazioak lagunduko digute benetan esperientzia aberstsak biltzen segiden munduan.\nHasteko, gogoratuko dugu segidak edozein “gai” eta material hartuta egin daitezkela.\nKolore eta formari begira hastea izaten da ohikoena. Bloke logikoak (edo edozein LEM) bloke geometrikoak dira oso erabilgarriak honetarako.\nElementuen tamaina, kopurua eta orientazioarekin ere jokatu ahal izango dugu.\nKopuruak aldatuz doazen lehenengo segidak, pinportekin sortuko ditugu, idatzizko zenbakiekin jardun baino lehenago. Hau askotan LH 1 eta 2 baino beranduago ikusiko dugu, hala ere.\nPuntu honetatik haratago, imajinazioari beste astindu bat emanez, ikusiko dugu nola gelan edozein gauzarekin egin ahal izango ditugun segidak. Bibentzialak, hasteko: Umeak lurrean etzanda, jarrita, gora behera, besoak zabalik, itxita…\nPatioan egiteko moduko jolasak pentsatu ahal iznago ditugu.\nIkasgela apaintzeko egiturak marraztu ahal izango ditugu.\nNaturako elementuak erabiliz ere jardun ahal izango dugu, edo gelako jostailu eta altzariekin; mahaiak, aulkiak, liburuak, arkatzak, frutak, hostoak, harriak…\nSegida numerikoak egiteko oso aproposak dira harriak\nBenetan bildutako hostoek joku haundia emango digute\nSegida musikalak, gorputzaren mugimenduarekin edo dantzarekin lotutakoak ere egin ahal izango ditugu.\nUmeen interesguneak ezagutuz gero, segida “kontzeptualak” eraiki ahal izango ditugu. Jo dezagun futbolarekin interes haundia dutela; talde ezberdinetako futbolarien izenak tartekatuz, joko-zelaian daukaten posizioa kontuan hartuz…sortu ahal izango genituzke segidak. Edo gustuko dituzten ipuinetako edo marrazki bizidunetako petsonaiak tartekatuz…\npxhere.com helbidetik hartutako irudia\nIkusten duzuen bezala, oso zabala da segiden inguruan egin daitekeen lana. Liburuetan ageri diren ariketak asko eta asko aberastu daitezke. Denok disfrutatuko dugu gehiago. Umeek eta guk geuk!\nPermanent link to this article: http://matematiketan.eus/2017/10/08/segidekin-jolasean/


La Presa zabalgunea Etxebarriko udalerrian kokatuta dago eta udaletxeak berak kudeatzen du.\nUdal polikiroldegiaren ondoan kokatuta dago, kanposantuaren aurrean. Etxebarri eta San Antonio batzen dituen N-634 errepidetik hel daiteke zabalgune honetara.\nEl Vivero, Avril eta Artxanda mendietara bisita gomendagarria da.\nKomunak uda garaian bakarrik erabil daitezke.\nLa Presa zabalgunearen kokapen mapa\nBilboko Udala: Iturritxualde


Bilbo 2015-2019 konpromisoa - Juan Mari Aburto Bilbo 2015-2019 konpromisoa - Juan Mari Aburto\n2015-2019 PROIEKTU: BILBOREN ALDEKO KONPROMISOA\nJUAN MARI ABURTO BILBOTAR GUZTIEN ALKATE BIHURTU DUEN KONPROMISOA\nAlkategaiak, Bilboko herritar bakoitzarekin, bertan bizi garenon eta kudeatuko duen erakundearen interesak defendatzeko asmoaz bere lana eskaintzeko konpromisoa hartu du, eta baita etnia, genero, ideologia, jatorri edo erlijio arrazoiengatik inolako bereizketarik gabe, guztion alkatea izatearena ere.\nBere taldekideek ere.\nHiri honetako bihotza direlako. Eta Bilboren garapenak ezin duelako inor atzean utzi. Horregatik, gure jarduketa guzti-guztiak zuzenduko dira bilbotarren ongizatea bideratzera, arraza, sexua, ideologia, jatorria edota erlijioa direla-eta inolako bereizketarik egin gabe.\nEAJ-PNVko udal gobernuak beti zintzotasunez, zuzentasunez, justiziaz, ekitatez eta ahaleginez jarduteko konpromisoa hartzen du. Eta balio horiek udal antolakuntzara eta Bilboko gizarte osora zabaltzeko konpromisoa ere hartzen du.\nJARDUERA EKONOMIKOAREKIN ETA ENPLEGUAREKIN\nGure lehentasun nagusia jarduera ekonomikoa eta enplegua sortzea izango da. Horretarako, konprometiturik jarraituko dugu era guztietako jarduerak, proiektuak eta ekimenak bultzatzen eta sustatzen, Bilbao mundu maparen lehendabiziko postuetan egon dadin.\nHIRI ZABAL ETA PARTE-HARTZAILE BATEKIN\nGuztion alkatea eta gobernu taldea izateko, herritarrek parte hartzeko mekanismoak sendotuko ditugu eta beti jakingo dugu entzuten, hitz egiten, negoziatzen eta akordioak lortzen.\nGARDENTASUNAREKIN ETA BIDEZKO GOBERNUAREKIN\nZuzentasunaz eta efizientziaz jardungo dugu udal administrazio hurbil, arin eta eraginkorra eraikitzen jarraitzeko tresna modura. Bilbotarren zerbitzurako.\nGure ustez, Bilboko pertsonen eta enpresen garapenak gainerako erakundeen inplikazioa eta laguntza behar ditu (bereziki Eusko Jaurlaritzarena eta Bizkaiko Foru Aldundiarena) eta publikoaren eta pribatuaren arteko lankidetza.\nGure izaeratik eta tradizioetatik abiatuz, hiri sortzaile, moderno, abangoardista eta berritzaile baten aldeko apustua egingo dugu, hitzaren esanahirik zabalenean: kultura, gizarte eta ekonomia arloetan.\nEuskara babestu, bultzatu eta erabiliko dugu, nortasun ezaugarri eta aberastasun gisa.\nBilboz harro gaude. Eta gure hiriaren aldeko harrotasun hori erakutsiko dugu, garbi, seguru, berde, irisgarri eta eroso mantenduz. Lan egingo dugu bizi kalitatea iraunkorki haziz joan dadin.\nAuzo guztien garapen orekatsua bultzatuko dugu, modu ekitatiboan eta iraunkorrean biziberritzeko. Betiere bizi nahi dugun hirian pentsatuz. Bai eta berton bizi izango direnei utziko diegun ondare eta legatuan ere.


kritiken hemeroteka » Berezko moldez margoturiko ipuinak\nBerezko moldez margoturiko ipuinak Mikel Asurmendi / Irunero, 2002-08\nUztailean itsasoa jaso genuen, poetak igorria, gure minen sendagarri. Molde trinko batean bilbatutako poemak ziren eta dira haiek. Artean, itsasoaren magalera gindoazela, pasieran, poema haien abarora, ipuin sorta hau heldu zaigu ur bazterrera, eleberri gisara bilduok.\nBidasoako literatur irakurle hori, hona hemen literatur perla bat. Harri bitxia bai, euskal literaturan txitean-pitean agertzen den liburu horietako bat. Hau erranda, hizpide izan ditudan aurrekoak gutxiesten ari ote naiz? Zer erranen dut hemendik aitzina komentatuko ditudanei buruz, pentsu dut une honetan.\nBidasoako irakurle horrengana zuzentzen natzaizu bereziki, Mikel Tabernak —Lesakako Alkaiaga auzoan sortua eta beratarra izatez— gure eskualde honetako euskara erabili baitu “Txokolatezko dinamita” liburuan istorioak kontatzeko. Gaur egun Iruñean bizi den idazle honen istorioekin Lizarrako eskualderaino ere egin dezakezu bide.\nBidea egiten jarriak, espazioan kokatu ondoren —Alkasoro herrian eta Urrabia ibaiaren magalera, ipuinak ez baitira beti ingurumari erreal batean garatuak, fikzio tokiak ere baitira ipuinotan—, liburuak denboran barna garamatza, iraganera: hirurogeita hamar urte atzera eginen dugu, zenbait istorioez osaturiko eleberri honekin. Espainiako Gerra Zibilaren garaia, gerra aurreko giroa, errepublika, gerrak eztanda egin aurreko giroa. Eta badakizu zein gutxi ezagutzen dugun joandako mundu hura, irakurle hori?\nIpuin bakar batek ere ez zaitu indiferente utziko. Ijitoak direla-eta, ideologiak direla-eta, gizakien arteko harremanak —sozialak nahiz pertsonalak—, maitasuna eta gorrotoa, inbidiak eta bekaizkeriak, sexu kontuak… Euskaldunon iraganaren lekukotasun paregabeak, joan zitzaigun mundu bateko istorioak eta ipuinak, berezko molde batez margotuak.\nHori guztia atmosfera berezi batean, ukitu errealek eta fikziozkoek zipriztinduak. Gure aitzinakoek erabili zuten hizketan emana. Menturaz, gutxiren ahoan entzuten dugun lengoaia literaturaren bitartez jasoa. Eta zein jasoa!


Mendekotasun egoeran dauden eta desgaitasuna duten pertsonentzako eguneko zentroko zerbitzuak arreta integrala eskaintzen die, egunean zehar, desgaitasuna duten pertsonei. Horretarako, jarduera-multzo antolatu eta koordinatu bat garatzen du, diziplinarteko lantalde baten bidez, artatutako per tsonen garapena lortzearren. Eta pertsona horiei gaikuntza arreta integrala ematen die, ahal den neurrian garapen pertsonalera, autonomia sustatzera eta gizarteratzera zuzendua.\nDesgaitasuna duten pertsonek eguneko zentroko plaza bat lortzeko aldeko kalifikazioa izatea, RAI sistemaren arabera.\n% 33 edo gehiagoko desgaitasun maila aitortua izatea, abenduaren 23ko 1971/1999 Errege Dekretuak aurreikusten duenaren arabera (desgaitasun maila aitortzeko, deklaratzeko eta kalifikatzeko prozedurari buruzkoa).\nBaliabidea egokia dela zehazten duen orientazio txostena edukitzea, desgaitasuna duten pertsonentzako orientazioaren arloan Gipuzkoako Foru Aldundian eskumena daukan lantalde teknikoak emana.\nDesgaitasuna duten pertsonentzat eguneko zentro eskaera\nBanantze, dibortzio edo ezkontzaren deuseztasun kasuan, horri dagokion erabakiaren fotokopia, eta, izatezko bikotea hautsi den kasuan, dagokion erregistroaren ziurtagiria, bikote horren inskripzioa deuseztatu dela egiaztatzen duena.\nGainera, 7/2017 Foru Dekretuko 5. artikuluko a) letrako 2., 3. eta 4. paragrafoetan aipatzen diren eskatzaileek letra horretan jasotako kasuren batean daudela frogatzen duen dokumentazioa aurkeztu egin beharko dute.


antzerkiek,aurkezpenak,dokumentalak,donbass,elkartasun ekimenak,gabon zaharretako partidue,hamabostaldi kulturala,harriketarrak gazte asanblada,hitzaldiek,ikastaroak,kontzertuek,korto express,olentzero,partiduek,pintxo lehiaketa\nAurten hamabostaldie Olentzerogaz hasiogu eta hamabost egun honik izin dire gutzako ekarri ahal zauen opaririki onena. Ezta opari erreza lepoan ekarteko. Eskerrak aurtengo Olentzeroa benetako morroskoa izin dala. Hori bai, beste urte batez konfirmetan da aurreko egunetan haur txikienak zelan hartu behar direnan inguruko ikastaroa beharrezkoa dala. Suposatuten dot hartutea baino, Olentzerona emotea dala eta egie esan polito banatu zauzen opariek txikienen artean. “El mejor premio es compartirlo” errepikatuten daurie behin ta berriz telebistan. Pena bat ondio Iñaki ta Tomasegaz konpartidu ezin izitea. Batek daki, bea behar bada akaso, Olentzerok jasotako gutunen artean batan bat eurei bideratue izingo zan.\nIkusten dogunez, ondikoarren egoera gris asko dauz Lemoan eta gu betikolez herrie koloreztatzea jarraituten dogu izaten helburutzat. Oingoan makrame ikastaroagaz ausartu gara. Hala ere, ausartena irakaslea izin zan bere bizitzako lehen saioa guri eskaini euskuleko. Aupa zu! Segidu gizartea koloreztatuten! Azkenean nudo bakarra landu ahal izin gindun moronpiloakaz korapilatu ginelako. “Korapilatu zaitez, koloreztatu daigun” izin zan erabilitako leloa, beraz helburue beteta. Ez, eztau aitzakirik, torpeak gara eta punto! Bea beste behin be irudimenaz baliatuz, sortutako pieza deforme eta eskasekin txori kabi bet (edo antzeko zeozer… irudimena erabili) itea lortu ginun: KOLOREAREN KAraBIE. Halan da be, ingeniaritza lan sofistikau honek ezauen askorik iraundu, justo gau horretan Lemoan hurakana aukin ginduleko. Koloreari hegoak emotea zan asmoa eta ondo astindu ziren bai. Gracia dios!!\nDONBASS: HITZALDIE ETA DOKUMENTALA\nIlun jarraituten dauen beste egoera bat Donbassekoa da. EH-Donbass komite internazionalistako kideak aukin ginduzen egoeraren barri emoten hasiera baten testuinguruan kokatuz eta ondoren “Donbass: Gerra en el corazon de Europa” dokumentala ikusiz. Bere momentuen egunerokotasuneko gaia izin bazan be (ez beste gai batzuk diren eskalan bea behintzet berataz berba iten zan) gaur egun eztago modan eta ondorioz, ez da existitzen komunikabide handietan. Horregaitik (eta batez be eurik proposatu euskuelako) ikusi gindun beharrezko gaztetxera ekartea, nozepiñean heltzean diren informazio txanpiñonaden txarto ulertu eta manipulazioetan ez jausteko.\nErlijioa be fin ibili dala historia idazterako orduan erakutsi euskun Evak paradisutik (edo infernutik?) ihes eta gaztetxean agertu zanean. Beraz, hortik ikusten badozuez arretaz entzun, zeozer dekie aitortuteko ta. Hainbet gezur, gaizki ulertze, eta egi ustel jo puntuan jarri ta gero, paradisua eta gizartearen eraketa beste begi batzukaz ikusten hasten zara. Bueno, hori Evak begiren bat ataraten ezpadotsu. Argiñano be ezta gai kutxilloa abiadura eta agilidade horregaz mogiduteko. Bale helburue matxismoaren sustraiak ebagitea zala, baina ezpazan izingo bota ginduzen barreangatik ni ikaratute bueltauko nintzen etxera. Supongo arrek XY kromosoma dekogule ensaioatan Evari eskue eskapau jakolako, bea egie esan ya eztakit zer sinistu.\nEzta erreza sinistutea bez abenduak 29ko Donbassekiko elkartasun gauean pasau zana; ez behintzet Karabieko juergak ezpadozuz ezetan. Are gehau hasiera baten asuntoa nahiko hotz egoanean. La Txirla Recordseri tokau jakon hasierea emotea La Polla talde historikoan kantak bertsionatuz. Evaristo “El rey de la baraja” kopak ataraten hasi zan eta barajetan 10 baino ezpadauz, nahikoak izin ziren giroa epeldu eta amaieran abesti mitikoenakaz gaue dinamitetako. Nebula selekta arduratu zan eztanda horren garra manteniduteaz. Biniloa izin zen loa ekidituteko tresna eta azkenean… ze lio! Nutrizionistak diñorie gertatutakoa bueltaka ibili ziren polboroiek eragindako sikitearen ondorio zala, bea nik esango nuke polboroia baino Karabiek dekon berezko polborean errue izin zala. Gauze bategaitik zein besteagaitik urteko azken juerga gaztetxeroa behar den bezala amaitu giñun. Gora gu!!\nBiharamun (hurrengo egune) hitze kasu honetan ezta aproposa ajea izendatuteko, domekako partiduen ondikoarren batan bat jodidute egoalako. Jodiduen listea handituz joan zan goizean zehar, bea parte mediko zabalaren gaie ezta barrie egun honetan. Ikusten dozuenez, urterolez (eta espero dogu betirako izatea) jokalari patxangero ugari aurkitu ahal doguz gabon zaharretako partidu historiko hauetan, bea egie da be, torneo gero eta elitistagoa bihurtzen ari dala Benteke edota Totti moduko izen handiko jokalariekin. Izena eta izana eztoazela batera be urtero demostretan daurie bea… Aurten hala ere, aipatzekoa da beteranoek aurkeztu daurien plantillea. Belaunaldi diferenteen topagunea dala badakigu, bea aurten beteranoen artean benetako beteranoak egon dire (beste izar askoren artean). Argi ta garbi memorian gorde beharreko konbokatoria. Aipatzekoa da ere Baztandarren debaklea, beste kuadrilla batzuetatik fitxajeak egitera behartuta ikusi direla Lemoaztarron selekzioa osotuz. Rusian ospatuko dan mundialerako prestatzen ibiliko ote dira? Badaezpada trikimailu horregaz finalera heltzea lortu zaurien. Pasadan urtean harrizko boteagaitik burrukatu zirenak aurten garaipenagatik burrukatuten; eta pasadan urtean irabazi zaurienak aurten boteagatik burrukatuten. Futbolaren joan etorriak jaun andreak! Ze talderi tokauko jako datorren urtean Allianzen eskuetatik botea jasotzea? Egin apustu!! Hori bai, gogoratu, azken sailkatuak bai, baina baita herriak maitatuak!!\nBestalde, inoiz eztirelako labur geratan sutsuki maiatuten jarraituko doguzenak kortoak dire. Txikiek luzapenean, handiek edukien. Aurten nahikoak izin dire tikismikis hitze eta kea barre batzuk botateko. Nozepinean gionisten osasun mentala rebisetea be ezan bape txarto etorriko, bea bueno “ez izan soso, izan zoro” supongo. Goraipatzekoa ere Hollywoodetik (ezta broma, bertan erositakoa da ta) zuzenean ekarritako Oskarra irabazi zauen aktorean lana. Zelango trebezia roll diferenteak antzezteko… 4 kortotako protagonista, 4 pertsonai diferente… Argi eta garbi merezitako garaipena!!\nPINTXO LEHIAKETA + HIRI GALDUAK\nGuztiz kontrakoa gertatu zan pintxo lehiaketako bigarren sariarekin. Urtero irabazteko trikimailuren bat asmatzen oso trebea dan taldearen pozaren (eta harriduraren) aurrean publikotik “bigarren saria ez da ulergarria” entzuten zan; arrazoi guztiarekin. Epaileak paladar galduen topaketa honen giroa berotuteaz arduratu ziren Hiri Galduak taldeko partaideak izin ziren. Lehiakortasun osasuntsu honetako kritikak jaso behar bazauriezan be txalotzekoa da euren lana. Ez bakarrik emandako kontzertu ederragatik, baizik eta sarritan Karabieko pintxoak definitzea eta puntuatzea eztalako lan erreza iziten. Zorionez, irudimenarekin eta inprobisasioarekin jolastea gehiegi gustetan jaku. Zoriondutea bestalde, lehenengo saria eroan zauen bikotea egindako lanagatik. Fidatu beharko gara pintxo horrin benetako jatorriaz. Non geratu dira garai baten pintxoak etxetik ekarten zaurienei eginiko bullynga? Ohitura onenak galtzen ari gara… Eskerrak beti dauela baten bat pintxoa denboraz kanpo aurkeztuten dauena tradizioa manteniduteko. Kultura honetako azken erresistentzia zarie!!!\nStankau barik erresistiduten segiduten dauena Stankeiken izaera da. Aurten ezta posiblea izin Stankeik aurrera ataratea, baina eztakit zelan, urtarrilak 5ean oholtza beste behin be harriketarrez beteta amaitu dau. Aurten egun hau Jake-Mate dinamika barrie aurkezteko erabili dogu. “Herrie elikatuten goaz” lemapean aurkezpena parrillada-triki poteo baten baitan emon gindun. Parrilleak giroa berotuten zauen bitartean, Txapito Guzmanen (1. emanaldia) trikiek giro alaituten zauen. Poteoa gaztetxean amaitu eta Txapito Guzman eta Ibarrako Langostinuaken kontzertue (2. emanaldia) hasi zan mejikadak, rantxerak, bertsioak, kolaborazioak eta bakotzak ahal zauena inez. Concierto muy al puro estilo harriketar. Kontzertue amaitu arren, ondio joteko gogoakaz ibili zirean ta gitarra batek bera bakarrik be dekon indarra erakutsi euskuen (3. emanaldia). Dj Goihan Veanen txanda zan eta oingoan saio berezi bategaz etorri jakun tarteka marteka zumba sartuz. Hori bai, bide batez proiektora ekipoa, ordenadorea… arriskuan jarriz. Zorionez ezan egon heriotz materialik nahiz eta likido mota ezberdinengatik erasotuak izin ziren. Bere estilo propio horregaz non monologoak kantak baino protagonismo gehau hartzean daurien; non jantza iten pintzetan baino denbora gehau emoten dauen, gaue pasau jakun. Dj muy al puro estilo harriketar. Reproductor de Windows martxan eta has gaitezen dantzan! Bea horregaz nahikoa izingo ezpazan moduen, barriro bueltau zan gitarrea oholtza ganera (4. emanaldia). Etxera martxetako gogo gitxi egoan antza. Karabie urte amaieran bezala, urte hasieran be eskuetatik ihes egindako juerga bategaz amaitu zauen. Saltoak, barra ganerako eskaladak, erorketak, erorketak, erorketak… musuek, musuek, musuek… beso bat atara eta ipini, linboa… eta gu ondikoarren sin salida de emergencia. Hau da gure estiloa… eta maite dogu!!!\nGuzti hau babestuten ibili de Begiradak (ikusi behar izin dauena bai) Metropolian erakusketea, azken 25 urteetan Bilboalde eskualdean emon dan esparru kontrainformatiboa azaleratuz. Benetako altxorrak topau ahal izin doguz bertan hainbet formatoko artxiboekaz. Informazio interesantegie lau horman artean edo karpeta tapa biren artean gordeta aukiteko.\nBesterik barik, gabonetan “el mejor premio es compartirlo” sarritan entzuten dogu eta gu betikolez, urtea amaituten ta hasten dekogune elkarbanatuz jarraitukogu. Gora gu ta gutarrak!!!\n24/12/2017 11/01/2018 harriketarrak gazte asanbladaakustikoa,anonido,antzezla,asanblada,aurkezpena,begiradak,dj goihan vean,dokumentala,donbass,erakusketa,erbeste,express,futbol,gazte,gaztetxea,hamabostal,harriketarrak,hiri galduak,hitzaldie,ikastaroa,internazionalista,jake mate,karabie,komite,kontzertuek,korto,kulturala,la txirla record,lemoa,makrame,metropolian,nebula selektah,olentzero,oscar,parrillada,pintxo,poteo,txapelketa,txapito guzman eta ibarrako langostinuak,zumba\nOne thought on “HAMABOSTALDI KULTURALA”\n7:48 pm 10/01/2018\nOso Hamabostaldi polite!!! Danerik egon da eta beti onena dana…… Karabitarrok asko gozatu eta ederto pasau dogu!!!Holan iziten jarraitu deiela!!!!\nAurrekoa Previous post: HAMABOSTALDI KULTURALA


Zergatik da garrantzitsua enpresen lehiakortasuna? — LABORAL Kutxa\nZergatik da garrantzitsua enpresen lehiakortasuna?\n24 maiatza, 2017 | argitaratuta LABORAL Kutxa\nEnpresa lehiakorrak izaten dira bizitza luzeena izaten dutenak, abantaila konparatiboak garatu eta mantentzeko gai direlako, zeinen bitartez eragiten duten inguru sozioekonomikoan posizio nabarmena okupatzen duten. Alabaina, enpresa txiki eta ertain batzuk lehiakortasun-arazoak izaten dituzte, ez dituztelako askotan beharrezko baliabideak izaten eskura, izan behar luketen besteko lehiakorrak zergatik ez diren aztertzeko.\nHori dela eta, LABORAL Kutxak, MIKekin batera (Mondragon Innovation & Knowledge), Compyte garatu du, zure enpresa lehiakorra den edo ez jakin dezazun. Baliabide honen bitartez, zure enpresako lehiakortasunaren bost giltzarri nagusiak baloratzen dira:\nZer egin dezaket nire enpresan lehiakortasuna areagotzeko?\nSartu Compyte estekan eta jarraitu pausu erraz batzuk, zure enpresaren lehiakortasuna hobetzen lagunduko dizutenak.\nHasteko, test motako 65 galdera dituen galdetegi bat erantzun beharko duzu. Galdera horien bitartez, aurrez aipaturiko faktoreak aztertzen dira, diagnosi bat burutu ahal izateko. Asko dira probatu duten enpresak. Izan ere, beren denborako 10 minutu bakarrik emanez, beren lehiakortasun-maila ezagutu ahal izan dute. Diagnosi horretan bost eremu ebaluatzen dira:\n– Negozio-aukera berrien identifikazioa eta ustiapena\n– Berrikuntzaren kudeaketa, ikuspuntu ireki eta sistematikoetatik abiatuta\n– Merkatu globalen irekiera\n– Pertsonen protagonista rola\n– Finantziaziorako iturri estrategikoen erabilera\nFase honetan testeko emaitzak alderatzen dira, eta oinarri bakoitza hobetzeko aukera desberdinak aztertzen dira.\nBehin oinarri bakoitza hobetuko duten aukerak aztertuta, ekintza-plan bat lortu ahal izango duzu, zure lehiakortasun-posizioaren bilakaera neurtzeko mugarriak izango dituena. Plan horri esker, lehiakortasun-hobekuntzarako ildo berriak irekiko dituzu zure enpresarentzako, eta horretarako behar duzun finantziazioa lortu ahal izango duzu.\nNori zuzenduta dago compyte?\n– Startup-ak: 5 urte edo gutxiagokoak, ondoz ondoko 3 urtetan zehar fakturazioan %20a baino gutxiagoko hazkundea izaten dute oinarri teknologikoa dute enpresa hauek.\n– Gazelak: 5 urte baino gutxiago izaten dituzte, baina ondoz ondoko 3 urtetan fakturazioan %20a baino gehiagoko hazkundea izaten dute.\n– Hazkunde altukoak: 5 urte baino gehiago izaten dituzte, eta ondoz ondoko 3 urtetan fakturazioan %20a baino gehiagoko hazkundea izaten dute.\n– Helduak: 5 urte baino gehiago izaten dituzte, baina ondoz ondoko 3 urtetan fakturazioan %20a baino gutxiagoko hazkundea izaten dute.\n– Estrategikoak: Ondoz ondoko 3 urtetan fakturazioan %20a baino gutxiagoko hazkundea izaten dute.\nCompyte testa betetzeko aholku batzuk\n– Komeni da testa erantzungo duenak organizazioaren ikuspegi orokorra izatea, eta, gainera, fakturazioa, organizazioaren jabetzari buruzko informazioa, eta abarreko adierazleei buruzko informazio zehatza ere izatea.\n– Ez dudarik izan eta kontsultatu Laguntza, galderaren batek interpretazioren bat baino gehiago izan balezake.\n– Behin baino gehiagotan egin dezakezu, izan ere, baliteke zure organizazioko baldintzak aldatzea eta lehiakortasunak berak ere bilakaera jasotzea.


«Olagarroak askotan arrantzatzen ditut»\n23 abendua, 2020 Kate Motzean 354\nOrdiziako errugbi jokalaria da Eneko Salinas (Itsasondo, 1995). Gaur egun hirugarren lerroan flanker bezala jokatzen du. Errugbian postu bakoitzak baldintza fisiko bereziak eskatzen dituenez, jokatzeko postua aurreratu zuenean pisua hartu behar izan zuen. «Izan ere aurrelarien postuak kontaktu handikoak dira. Postu honetarako aurkariekin kontaktua izatea gustatzea ere garrantzitsua da».\nBatez ere urpeko arrantza, baita kanaberarekin txipiroiak arrantzatzea edo neguan Snowboard egitea ere.\nZein duzu arrantzako piezarik preziatuena?\nTaldekideek Pulpo ezizena jarri zidaten, olagarroak askotan arrantzatzen ditudalako. Baina, bestelako arrainak ere arrantzatzen ditut.\nJurassic Park, Star Wars...\nAzkenekoa Patria irakurri dut.\nGenero desberdinetako musika entzuten dut. Parrandetan jartzen dutena, nahiz eta orain ezin den.\nGetaria izan dut opor-lekuetako bat, bertan gurasoek belaontzia baitute.\nNormalean hiru arrautza, ogia, urdaiazpikoa, kafesnea eta fruta. Apetitu handiko mutila naiz.\nIparraldeko herrialdeetara joatea aurora borealak ikustera.\nPartida bat jokatu ondoren, gauzak behar bezala atera direnean, zaletuak ere gustura daudela ikusteak.\nNik arrantzatutako generoa jatea.\nNire lehenengo kotxea, aitonarena zen.


Internet zerbitzu unibertsal gisa | Consumer\nInternet zerbitzu unibertsal gisa\n2011tik aurrera, Espainian, herritar guztiek izango dute banda zabaleko Interneten sartzeko eskubidea.\nEgilea: Antonio Delgado 2010-ko urtarrilak 5\nImagen: Mr ATM\nBanda zabala pribilegio bat da, eta herritar batzuek ezin dute gozatu beren kokapen geografikoagatik, teknologia hori oso garestia baita urruneko eremuetan edo orografia konplexuko eremuetan. Al ez izatea ekonomikoki bideragarria den proiektu gisa. telekomunikazio-operadoreena, zerbitzua ez da mendi-herri askotan edo bestelako herri bakartuetan bizi. (e)tik aurrera 2011, lege-dekretu bidez, egoera hori aldatu egingo da. Herritar guztiek eskubide hauek izango dituzte: Internet, segundoko gutxienez megabit bat (Mb/s) eta prezio eskuragarria, non bizi den kontuan hartu gabe.\nJoan den 17an azaroa, eduki digitalen azoka (FICOD) inauguratzean, (e)ra sartzeko Banda zabaleko Internetek zerbitzu unibertsalaren zatia. Proposamena, kostua, nahiz eta “modu eskuragarrian” izango dela ziurtatu den, Interneteko konexioa Mb/s-ko abiaduraz hornitzea aurreikusten du herrialdeko herritar guztiak eskuratzea.\nHonela definitzen da: 1 Mb / s nahikoa da gehienezko pertsona-kopurua, beste herrialde batzuetan legez aurreikusita dago gutxieneko abiadura hori pixkanaka handitzea urteak igaro ahala.\nTelekomunikazioak ez dira zerbitzu publikokoak, nahiz eta gizarte-garapenaren giltzarri bihurtu diren.\nKonexioa Internet herritarren oinarrizko eskubide gisa aldarrikapenetako bat da erabiltzaileen eta kontsumitzaileen elkarteen laguntza handiagoa. Sarera sartzea ia ezinbestekoa da hezkuntzaren eta ezagutzaren trena ez galtzeko. Web konexioa guztion berdintasunaren berme gisa hartzen da herritarrak, eta haien arteko arrailak ezabatzea da helburua eskura dute eta ez dutenek, beren kokapen geografiko, kultural edo ekonomikoagatik.\ntelekomunikazioek ez dute zerbitzu-izaerarik publikoa, hala ere, garapen soziala eta ekonomikoa. Horregatik, denboran zeharreko betebehar batzuk, salbuespen gisa, herritarrentzako gutxieneko eskubideak bermatzen dituztenak. Hauek: betebeharrak “zerbitzu unibertsal” gisa ezagutzen dira. telekomunikazioak”, eta hainbat atal ditu. zerbitzua bermatuta egon behar da erabiltzaile guztientzat. Ha Horrez gain, kontsumitzaileak, prezio eskuragarria eta kalitate jakin bat.\nInternetera landa-eremu askotan sartzen da, modem bidezko konexioaren bidez, gehienez 56 kb / s-ko abiaduran. Abiadura horri esker, ezinezkoa da nabigatzea.\nOrain arte, “zerbitzuaren” barruan sartzen ziren telekomunikazioen unibertsala” konexioa deiak jaso eta egiteko telefono-sarera, Banda estuko Internet, abonatuen gida orokorrerako sarbidea, ordainpeko telefono-zerbitzu publikoei eta telekomunikazioetarako sarbidean ezgaitasuna duten erabiltzaileak. Orain, banda zabala paketean sartuko da.\nn praktikoa, Internet landa-eremu askotan modem bidez egiten da, 56 kb/s-ko abiadura maximoan. Orografia konplexuko eremuetan, <ahref=”/tecnologia/internet/acceder-a-internet-en-las-zonas-rurales.html”“abiadura hori are txikiagoa da zerbitzua Sarbide Zelularraren bidezko Landa Telefoniaren Atala (TRAC). Ezin da Interneten sartu eta nabigatu. Komunikabide digital baten hasierako orria kargatzeak bost minutu inguru iraun dezake. Beste aukera batzuk USB GPRS modema edo WiMax dira, baina prezioa garestiegia da eguneroko erabilerarako.\nZerbitzu unibertsala Europan\nFinlandia izan zen banda zabaleko Interneterako sarbidea zerbitzu unibertsal gisa deklaratu zuen Europar Batasuneko lehen herrialdea\n2010eko lehen seihilekoan, Espainia Europako lehendakaritzak eztabaida bultzatu nahi du Telekomunikazioen Erabiltzaileen Eskubideen Europako Gutunean banda zabaleko konexioa sartzeko, zerbitzu unibertsala. Hala ere, Europako Batasunak hainbat lege babestu ditu bere kabuz Internet zerbitzu unibertsaltzat eta Batzordetzat hartzeko dagoeneko adierazi da iraganean, ildo beretik.\nLehena banda zabaleko Interneteko sarbidea zerbitzu bihurtu duen EBko herrialdea universal Finlandia izan zen, non herritarrek Interneterako konexioa dute, eta, 2010etik aurrera, Mb/s-ko konexioa bermatzen da. Konexio hori handitu egingo da bermatu arte. 100 Mb / s 2015. urtean. Sareak erabiltzea aurreikusten du planak eremu isolatuak konektatzeko mugikorrak. Beste EB, Suitzak bakarrik ezarri zuen zerbitzua banda zabalerako unibertsala, 2008tik, beheranzko abiadurarekin 600 kb/s-koa (0,6 Mb/s) eta 100 kb/s-koa (0,1 Mb/s).\nherritarrak Internet-eu sarbide zerbitzu zerbitzu unibertsal


Orio AEk lau garaipen lortu ditu Gipuzkoako Batel Ligako bosgarren jardunaldian - Orio - Karkara.eus\nOrio AEk lau garaipen lortu ditu Gipuzkoako Batel Ligako bosgarren jardunaldian\nJuan Luis Romatet 2021-04-05 09:00\nZumaian egin ziren batel estropadak atzo, igandearekin. Orioko mutilak nagusi izan ziren infantiletan, kadeteetan eta jubeniletan, eta neskek jubeniletan lortu zuten garaipena. Denera, 14 batel aurkeztu zituen Orio AEk estropadetara.\nEguraldia lagun zutela jokatu ziren atzo batel ligako estropadak Zumaian, Urolaren itsasadarrean. Jokatutako zortzi kategorietatik seitan hartu zuen parte Orio Arraunketa Elkarteak, eta lautan garaile izatea lortu zuten.\nInfantil nesketan, Orioko batelak zazpigarren, hamabigarren eta hamahirugarren izan ziren. Mutiletan, aurrena, hirugarren eta bosgarren. Kadeteetan, neskek laugarren eta zazpigarren sailkatzea lortu zuten, eta mutiletan aurrena, hirugarren eta zortzigarren sailkatu ziren. Jubenilei dagokionez, neskek aurrena eta laugarren egin zuten, eta mutilek ere garaipena eskuratu zuten.


Zipiriñek bere etorkizuna erabaki du: eraikin berria Loroñon. – Sopela.net\n2021 otsaila 21 by Willy Iruzkinik ez\nZenbait galbahe izan ondoren, azken erabakia bi aukeren artean kokatu zen. EHBilduk aurkeztutako proposamena Haur eta Lehen Hezkuntzako eraikin berri bat egiteko Loroñoko egungo disuasio-aparkalekuko lurretan Zipiriñeren osagarri gisa, eta bestalde, EAJk egindakoa egungo Zipiriñeko eraikina handitzeko eta Goiene kalean patio-eremua handitzeko.\nEsan bezala, EHBilduk aurkeztutako proposamenak jaso du atxikimendu gehien. Aukera bat “etorkizunera begira, eta ez epe laburrera”\n(proposamen guztiak hobeto ezagutzeko interesgarria da hau irakurtzea: Sopela: proyectos para solucionar la situación de Zipiriñe en manos del Departamento de Educación)\nOso balorazio positiboa\nProzesuaren balorazioa oso positiboa da, interesdunen parte-hartzea oso handia izan baita. Parte hartzeko prozesuak bideratzeaz eta errazteaz arduratzen diren teknikari guztiek oso positiboki baloratzen dute parte hartzera deitutako 1.294 gurasoetatik % 30,13k parte hartu izana; oso kopuru altu eta esanguratsua da, egindako beste antzeko kontsultetan emandako datuak baino askoz altuagoak.\nEusko Jaurlaritzak ezin du gorrarena egin\nEusko Jaurlaritzak ezin du gorrarena egin eta prozesu parte hartzaile honen emaitzat kontuan izan behar ditu. Orain, Hezkuntzak Sailak du hitza Zipiriñeren egoera desblokeatzeko; izan ere, ikastetxeko eledunek gaitzetsi dute Eusko Jaurlaritzak oraindik ez dituela sartu ikastetxearen beharrak 2019/23ko Hezkuntza Azpiegituren Planean. (W.)


400.000 item kulturaletik gora, 43 erakunderen eskutik | El Diario Vasco\nCulturas400.000 item kulturaletik gora, 43 erakunderen eskutik\n400.000 item kulturaletik gora, 43 erakunderen eskutik\nEkimenari eusten dioten erakundeetako ordezkariek hartu zuten parte aurkezpenean. / GFA\nDSS2016 hiriburutza kulturalaren legatuaren zati den OndareBideak guneak bere irudia berritu du\nSábado, 28 octubre 2017, 11:15\nGipuzkoako Foru Aldundian egindako ekitaldian, web gune berria aurkeztu du DSS2016 hiriburutza kulturalaren legatuaren zati den OndareBideak proiektuak. Aurkezpenean nabarmendu zutenez, atari berrian "irudi digitalei garrantzi gehiago eman zaie, plataforma erakargarri eta intuitiboago bat sortuz, betiere eskaintzen diren edukien kalitatea zainduz". Izan ere, erreferentziazko erakundeak dira gune hau elikatzen dutenak: Euskal Filmategia, Euskomedia Fundazioa, Eresbil, Untzi Museoa, edo Sancho el Sabio Fundazioa, besteak beste.\n«Hasi ginenean ez zen normala praka bakeroekin dantza egitea» «América Latina y el Caribe presentan interesantes oportunidades de inversión»


Enplegu aukerak sortzen\nOarsoaldea eskualdean enplegu aukerak sortzea eta pertsonen enplegagarritasuna hobetzea da gure xedea. Enplegu programen bidez pertsonen gizarteratzea eta lan munduratzea errazten dugu, beti ere, lan merkatuan atzeman diren enplegu beharren arabera.\nOarsoaldea Garapen Agentziak, eskualdeko lau udalen –Errenteria, Lezo, Oiartzun, Pasaia-, Lanbideren –Euskal Enplegu Zerbitzua- eta Eusko Jaurlaritzaren nahiz Gipuzkoako Foru Aldundiaren laguntzarekin batera, enplegu programa eta baliabide ugari jartzen ditu abian urtero, Oarsoaldea eskualdeko langabetuen lan-munduratzea erraztu eta beraien bizitza kalitatea hobetzeko xedez eta oso harreman estua du gure eskualdeko enpresa-sarearekin.\nCV egin, eguneratu edo lan bilaketan laguntza jasotzeko.\nOlibet 6, Errenteria\n(+34) 943 510 200\nGure lan poltsan izena eman dezakezu edo eskualdeko enpresen lan eskaintzak kontsultatu.\nBegiratu hemen gure ikastaroak\nSartu zaitez eta zure kurrikuluma bidali interesa duzun lan-eskaintzetarako.\nFamilientzat doako aholkularitza eta bitartekaritza zerbitzua eta lan egin nahi duten pertsonentzat aldiz, lan eskaintzetan parte hartzeko lan poltsa zerbitzua eta prestakuntza.\nZure enpresa propioa sortu nahi duzu?\nZure enpresa propioa sortzeko eman behar dituzun urratsak egiten lagunduko dizugu.\nEnpresa bat bazara\nZure enpresarako langilebaten bila bazabiltza, Oarsoaldeak, Enplegatze Agentzia izanik eta Lanbide-Euskal Enplegu Zerbitzuaren baimenarekin, bitartekaritza zerbitzua eskaintzen dizu doan. Behar duzuen langile profilera ondoen egokitzen diren hautagaiak helaraziko dizkizuegu.\nInformazio gehiago nahi baduzu, idatzi olibet@oarsoaldea.eus helbidera edo deitu 943 510 200 telefonora.\nLan eskaintza bat baduzu, bidal iezaguzu.\nBIDALI LAN ESKAINTZA\nOarsoaldearen Enplegu Zerbitzua\nOlibet 6, 20100 Errenteria


Azaroaren 15ean, Amurriok kalera ateratuko ditu Give Box-ak - Aiaraldea.eus\nUdaletxeko Give Box-aren irudia. / Amurrioko Udala | Ikusi handiago | Argazki originala\nAmurrioko Udalak kalera aterako du Give Box ekimena azaroaren 15ean, ostiralean, proiektua ikusgai jartzeko eta haren erabilera sustatzeko helburuarekin. Gaur egun, Amurriok 10 kaxoi ditu, eta "Give Box Egunean" herritar guztien eskura egongo dira, objektuak trukatzeko.\nEuskadin aitzindaria den ekimena martxoan jarri zuen martxan Udalak eta oso erantzun ona izan du. Egunero hautematen dira objektuen mugimenduak. "Horrelako proiektuen bidez, ingurumena hobetzeko eta berrerabilera bultzatzeko egin dugun apustuarekin jarraitzen dugu, eta baita herritarren, ikastetxeen eta elkarteen inplikazioa bilatzeko apustuarekin ere", azaldu du Josune Irabien Amurrioko alkateak.\nGive Box izenekoak erabiltzea oso erraza da. Espazio horretan, jendeak bitarteko ekonomikorik gabe partekatu nahi dituen bigarren eskuko objektuak gorde eta jaso ditzake, eta, horrela, bigarren bizitza eman ahal zaie egoera onean egon arren jada\nerabilgarri ez zaizkigun gauzei.\n48 salaketa jarri ditu poliziak Amurrion konfinamendu agindua urratzeagatik


Egan Bernalek kontratua berritu du Ineosekin, 2026ra arte\nBeste bost urte taldean\nKolonbiako txirrindulariak beste bost urtez jarraituko du Erresuma Batuko taldean.\nEgan Bernal celebra una victoria lograda en el Giro de Italia. Foto: EFE\n2022ko Giroak mendiko 6 etapa izango ditu, eta horietako 4 gainaldean amaituko dira\nBernalek bereganatu du Giroa eta Gannak azken erlojupekoa\nPogacarrek Tourrean eta Vueltan egon nahi du\nEgan Bernalek kontratua berritu du Ineos Grenadiersekin 2026ra arte, Britainia Handiko taldeak astelehen honetan (urtarrilak 10) jakinarazi duenez. Txirrindulari kolonbiarrak beste bost urte emango ditu Ineosen.\n"Ineos Grenadiersen hunkituta gaude Egan Bernalek gure taldearekin kontratua berritu duelako. Datozen bost urteetarako sinatu du kontratua, beraz, gutxienez 2026a amaitu arte egongo da taldean", adierazi du Ineosek ohar ofizialean.\nBernalentzat oso garrantzitsua izan da kontratua berritzea: "Niretzat oso garrantzitsua izan da kontratu berri hau sinatzea. Oso pozik nago taldean. Datozenak urte onenak izango dira niretzat, eta epe hori Ineos Grenadiers taldean pasa nahi dut", adierazi du Kolonbiako txirrindulariak.


Euskal Herriko bidaia-gida/Ibilbideak/Itsaslabar bertikalen kostaldea — Wikibooks\nEuskal Herriko bidaia-gida/Ibilbideak/Itsaslabar bertikalen kostaldea\nItsaslabar bertikalen kostaldea\nItziar, Txartudi, Sakoneta, Mendata, Aitzuri, Santa Katalina\n10,5 km. 3 ordu eta 30 mn.\nZumaiatik Mendatako puntaraino hedatzen den kosta zatian flysch egiturak azaltzen dira, Erdi eta Goi Kretazeoko kareharriz, tuparriz eta, neurri txikiagoan, buztinez osatua.\nZumaiatik Mendatako puntaraino hedatzen den kosta zati honetan flysch egiturak azaltzen dira, Erdi eta Goi Kretazeoko kareharriz, tuparriz eta, neurri txikiagoan, buztinez osatuak. \n4 Santa Katalina\nItziar herri txikia da, baina auzoetan handia eta zabala: Lastur, Egia, Itxaspe, Mardari eta Elorriaga. Gipuzkoan dauden herrietan zaharrenetakoa da, 1027an Iruñeko gotzaitegiko artxiboko agirietan aipatua. Andutz mendiaren altzoan eta Kantauri itsasoaren gainean dago, eta oso ezaguna da, hark gordetzen baitu Itziarko Amabirjina, adituen iritzian euskal ikonografian irudi zoragarrienetakoa dena. Baina ondare erlijiosoaz gain, ezaguna da baita ere haren lurrek itsasoarekin bat egiten duten lekuan aurkituko ditugun itsaslabar bertikal eta urradura plataforma zabalengatik. Zumaia eta Deba lotzen dituen errepidetik (N-634) iritsi gara Itziarrera.\nElizaren ondoan dagoen aparkalekuan utzi dugu ibilgailua, eta herriko karriketan zehar Itziarko gainera jaitsi gara. Salbatoreko ermitara doan Done Jakue bidea eskuinera utziz, A-8 autobidearen gain aldetik igaro eta Txartudi baserrira iritsi gara. Goiz da, baina dagoeneko ukuiluko argiak pizturik daude, eta bertako nagusia lanean ikusi dugu. Itxaspera doan bide zabala utzi, eta eskuinekoari heldu diogu. Akapamendi inguratuz, porlanezko pistak beherantz egiten du. Mendatako punta eta izen bera duen baserria behean ikusi ditugu, baina bideak Uzkanga baserrietarantz eraman gaitu. Heldu aurretik, ezkerretik ateratzen den lurrezko beste pista hartu dugu, eta berehala, trenbidea zeharkatuz, Sakonetako baserriaren ondora ailegatu gara. Aurrerago segi, eta Errotaberriko erreka gainditu ostean, bat egin dugu Zumaiatik datorren xendarekin (bide seinale zuri-gorriak).\nArtasoro eta baratzeen ondotik Sakonetako hondartzara iritsi gara, eta bertan Guardia Zibilarena izandako kuartelaren aurriak ikusi ditugu. Aspaldi, hemen, zentral nuklearra eraikitzeko asmoa izan zuten. Francoren gobernuaren azken urteetan Debako zentral nuklearraren proiektua Ea-Ispaster, Lemoiz eta Tuterakoekin batera garatu nahi izan zuten, baina zorionez horiek guztiak ez ziren gauzatu, besteak beste, energia nuklearraren aurkako mugimendu indartsuaren eraginagatik. Ez, ez, ez! Nuklearrik ez! leloa oso ezaguna egin baitzen garai haietan, eta lehen itsasgarriak ere ikusi ahal izan genituen. Hondartzaraino jaitsi gara, eta urradura plataforma zabalak gertutik ikusteko aukera izan dugu. Marea behean egonez gero, bertatik joan daiteke Mendataraino, baina gaur ez dugu horretarako aukerarik izan.\nBide seinale zuri-gorriei segitu diegu hasieran, baina horiek berehala utzi, eta labarretara gerturatu gara. Sakonetako puntara igo, eta alanbrezko hesiaren ondotik gorantz egin dugu. Itsaslabarren mendean, Sakonetako hondartza basati bezain ederra. Tarte batzuetan ikusgaitz den xendari jarraituz, berehala iritsi gara Mendatako kala txikira. Metro batzuk lehenago, bidezidor batek hondartzara jaisten laguntzen duen sokaren ondora eraman gaitu. Trenbide aldera jo dugu segidan, eta egun erabiltzen ez den burdinbide zatiari heldu diogu. Bizpahiru tunel igaro, eta gure eskuinera Aitzuriko hondartza utziz, ur araztegi baten ondora iritsi gara.\nPuntu honetan utzi dugu kostaldea, eta ur araztegia inguratzen duen xendatik gora, Deba eta Itziar lotzen dituen errepidera iritsi gara. Metro batzuk goraxeago errepidea gurutzatu, eta, bidezidor nabarmenari jarraituz, Santa Katalina ermitaren ondora igo gara. Egia auzoan dagoen ermita hau euskal kostaldearen talaia bikaina da, eta kostaldeko Done Jakue bidean erreferentzia puntua.\nItziarrera itzultzeko, PR-Gi 44aren bide seinale zuri eta horiei jarraitu diegu. Olloki, Donibane eta Antsorregi baserrien ondotik igaro, eta herrira heldu gara, Santutegiaren ondora. Marinelek, arrantzaleek eta Santiagora zihoazen erromesek eman zioten gaur egun Itziarko Amabirjinak duen izen handia. Bere Santutegian dago, aldare nagusian, bere erretaula bikainaren gainean. Gaur ikusten den eliza lehengo zaharraren gainean jasoa dago. Oraingoa XVI. mendekoa da, barne bakarrekoa, oso zabala eta harrigarria. Itziarko Amaren irudiaz gain, Itziarko elizak duen bitxi bikainena bere erretaula da. Gipuzkoan ederrenetakoa, nahiz eta historian hondamendi gehiegitxo jaso.


Rikardo Arregi Sariko Finalista Hautatu Dute Lur Eta Amets Filmaren Komunikazio Prozesua » Arteman Komunikazioaren Artisauak\nKomunikazio arloko saria irabazteko lau hautagaietako bat izango da Arteman Komunikazioa-k Lur eta Amets pelikularentzat garatutako komunikazio estrategia. Azaroaren 26an izango da sari banaketa ekitaldia Andoainen, “Xabier Lete gogoan” lelopean, eta han jakingo da nortzuk diren aurtengo irabazleak.\nHau bai abentura! Primerako esperientzia izan zen Lur eta Amets filmaren sustapenean parte-hartzea. Elkar, Lotura Films, Katxiporreta eta Ikastolen elkartearekin elkarlanean, Euskal Herriko animaziozko pelikularen komunikazio estrategia garatu eta exekutatu genuen 2019-2020an.\nGauza asko ikasi ditugu komunikazio prozesu honetan zehar. Eta asko irabazi dugu proiektu honekin eta elkarlanean aritu garen pertsonekin. Horren adibidea da, gaur jaso dugun berria, Artemanentzat albiste pozgarria.\nLur eta Amets filmaren komunikazio prozesua “euskarazko kazetaritzaren eta komunikazioaren kalitatea, bikaintasuna eta berrikuntza” bultzatzea helburu duen Rikardo Arregi kazetaritza sariaren finalista gisa hautatu dute.\nRikardo Arregi Sariak 2020\nRikardo Arregi Kazetaritza Sariaren epaimahaiak jakinarazi duenez, bi sari nagusi emango dira, biak maila berekoak, bederatzina mila eurokoak: “Kazetaritza saria” bata, eta “Komunikazio saria” bestea. Bi sarietarako launa finalista izendatu ditu epaimahaiak.\nKazetaritza arloko saria jasotzeko finalista gisa izendatu dituzte, BERRIAko Koronabirusaren azken datuen atala; Miel Anjel Elustondok BERRIAn argitaratutako Tonban ehortzirik elkarrizketa alegiazkoen sorta; Arantxa Arzak eta Felix Zubiak Euskadi Irratian egiten duten Osasun Etxea irratsaioa; eta Euskadi Irratiko Albiste Faktoria irratsaioko lantaldea, urte osoan egindako lanagatik.\nEta, komunikazio arloan, lau proiektu hauen artean izendatuko da irabazlea: Egunean Behin jokoa, CodeSyntaxek sortua; Ene Kantak proiektua; Arteman, Lur eta Amets filma zabaltzeko egindako komunikazio lanagatik; Mendiak eta Herriak elkartea eta Et Incarnatus musika taldea, Urmuga proiekturako egindako iragarkiarengatik.\nZortzi finalistak Andoaingo Bastero kultur etxean azaroaren 26an egitekoa duten ekitaldian izango gara, eta han jakinaraziko dituzte arlo bakoitzeko irabazleak.\n6th azaroa 2020\nTagged: Berrikuntza, euskara, komunikazioa, Kultura, Lur eta Amets, Rikardo Arregi sariak\nEMEZTIM, STEM ikasketak bultzatzeko eta estereotipo- oztopoak gainditzeko lehen chatbot-a


Euskadik Europan azalduko du Basque Industry 4.0 estrategia - SPRI\nEuskadik Europan azalduko du Basque Industry 4.0 estrategia\nSPRI Taldeak ordezkatzen du Ekonomi Garapen eta Azpiegitura Saila Florentzia eta Bruselako jardunaldietan.\nSPRI Taldeak ordezkatzen du Ekonomi Garapen eta Azpiegitura Saila Florentzia eta Bruselako jardunaldietan\nAlex Arriolak eta Cristina Oyónek jakinaraziko dute EBko RIS3 estrategia dagoeneko aplikatzen ari dela Euskadin fabrikazio aurreratuaren, energiaren eta biozientzien sektoreetan.\nEuskadi ordezkaturik dago gaurko “Industria 4.0: etorkizuneko industriarako aukerak, erronkak eta estrategiak” jardunaldian, hala SPRI Taldeko Ekimen Estrategikoen arduradun Cristina Oyónek Ekonomi Garapen eta Azpiegitura Sailaren izenean azalduko du zein den Eusko Jaurlaritzaren Basque Industry 4.0 estrategia. Bestalde, SPRI Taldeko zuzendari nagusi Alex Arriolak bihar asteartean, otsailaren 28an, parte hartuko du Europako Batzordeak Bruselan antolatutako European Industry Day ekitaldian, non Euskadik 4.0 industrian duen esperientziaz mintzatuko baita.\nAlex Arriolak eta Cristina Oyónek, bakoitzak bere jardunaldian, hizpide hartuko dute “euskal kasuaren” naziorteko hedapena, hau da, nola aplikatu den laugarren iraultza industriala, hemen Basque Industry 4.0 bezala ezagutzen dena. Hala, azalduko dute Euskadi kasu arrakastatsutzat jotzen dela industriaren eraldaketa eta berrikuntza prozesuan, baina azkenaldiko krisi ekonomikoaren ondorioz bere politika berrorientatu duela gaitasun handienak dituzten sektoreetara.\nEuropako Batzordeak bultzatutako RIS3 espezializazio adimenduneko estrategia, zeinaren helburua baita eskualde bakoitza jarduera industrialaren eremu zehatz batzuetan espezializatzea -gaitasun eta potentzialtasun handienak dituzten haietan, alegia-, hiru sektoretan aplikatzen ari da dagoeneko Euskadin: fabrikazio aurreratuan, energian eta biozientzietan. SPRI Taldeko zuzendari nagusiak esango duen bezala, helburua da Eusko Jaurlaritzak martxan jarri duen Basque Industry 4.0 estrategiaren laguntzarekin jauzi egitea 4.0 industriarantz. Lankidetza publiko-pribatuko prozesu horretan parte hartzen dute euskal administrazioek, eragile teknologikoek eta klusterrek.\nFlorentzian ospatzen ari den “Industria 4.0: etorkizuneko industriarako aukerak, erronkak eta estrategiak” jardunaldian, nazioko eta eskualde mailako politikak aurkeztuko dira eta erreferentziazko eszenatokia ezarriko da: ikerketaren eta berrikuntzaren egungo egoera eta joerak eta enpresen ikuspegia.\nCristina Oyónek “ETEen digitalizaziorako eskualde mailako estrategia eta praktikak” saioan parte hartuko du. Merkatu bakar digitalak aukera-sorta zabala eskaintzen du enpresa eta lurraldeentzat. Eskualde mailako estrategiek aktiboki bultza dezakete 4.0 Industriak sortutako paradigma berriranzko trantsizioa, paradigma horren bidez inbertsioak sustatzeko eta berrikuntza industrial digitalentzako ekosistema egokia eratzeko. Europako Batzordeak eta eskualdeek aukerei eta jardunbide egokiei buruzko ikuspegi bat eskainiko dute. Oyónekin batera egongo dira Toscana, Flandria, Hungaria edo Finlandiako ordezkariak eta baita ere Europako Batzordeko ordezkariak.\nBestalde, bihar Bruselan egingo den European Industry Day jardunaldiaren helburua da martxan dauden ekintzen balantzea egitea eta eztabaida piztea Europako industriaren epe luzeko etorkizunerako ikuspegi bateratuari buruz. Europako industriako 400dik gora lagunek parte hartuko dute topaketan, besteak beste, industriako eragile nagusiek eta Europako goi-mailako arduradun politikoek.


(n) ekitaldian eratutako enpresa. Ordainketa zatikatuak\nOrdainketa zatikatua aurkeztu beharra zenbatekoa negatiboa edo zero bada\nZer erakunde daude ordainketa zatikatuak egin beharretik libre?\nLikidazioan dauden enpresak. Ordainketa zatikatuak giteko beharra.\nDesegin diren enpresak. Ordainketa zatikatuak egiteko betebeharra\nZerga araubide bereziak\nNork egin behar du 223 ereduan jasotako zenbatekoaren ordainketa?\nSozietate taldea. Ordainketa zatikatuak egiteko beharra\n“n”. urtean eratu den talde bateratu bat. Ordainketa zatikaturik egiteko beharra\n“n-1” ekitaldian (2020koan) zerga-baterakuntzako talde bateko partaide izan den “X” erakundea “n” ekitaldian (2021ekoan) inongo taldetan ez badago, “n” ekitaldian (2021ekoan) ordainketa zatikatua egin beharrean al dago “X” erakunde hori?\n“n-1” ekitaldian (2020koan) bere kontura tributatu duen "X” erakundea, “n” ekitaldian (2021ekoan) zerga-baterakuntzako talde batean sartu da. “n” ekitaldian (2021ekoan) ordainketa zatikatua egin beharrean al dago “X” erakundea?\nPartzialki salbuetsitako erakundeak.\nAldi baterako enpresa-elkarteen eta interes ekonomikoko taldeen ordainketa zatikatua\nHigiezinen errentamenduko jarduera kualifikatudun erakundeak\nNola aurkeztu eta aurkezteko epeak\nOrdainketa zatikatuaren kalkuluaren adibidea erakundearen zergaldia urte naturalarekin bat datorrenean.\nOrdainketa zatikatuaren kalkuluaren adibidea erakundearen zergaldia urte naturalarekin bat ez datorrenean.\n203/223 eredu berriak eta bihurgailuak\nBizkaiko araudiaren pean dauden erakundeak. Ordainketa zatikatuen ereduak.\nErkidearen pean dauden erakundeak. Ereduak.\nZer epealditako magnitudeak begiratu behar dira libre dagoen ala ez jakiteko?\nNola kalkulatzen da ordainketa zatikatua?


Egoitek enpresak beteko du kiroldegiko igeriketa monitore eta kiroldegi nahiz Usakoko sorosle zerbitzua — Oñatiko udala\nEgoitek enpresak beteko du kiroldegiko igeriketa monitore eta kiroldegi nahiz Usakoko sorosle zerbitzua\nBi enpresa aurkeztu ziren lizitazio deialdira\nKiroldegian sorosle eta monitore lanak egiten urteak daramatzan Egoitek eta Madrilgo Gestion Deportiva LOIRI dira zerbitzu lizitaziora aurkeztu ziren enpresak. Kiroldegian nahiz Usakon bete beharreko zerbitzuaren inguruan enpresek aurkeztu zuten memoria teknikoak erabaki du esleipena Egoitek enpresaren aldekoa izatea, eskaintza ekonomikoan bi proposamenak parekoak izan baitira.\nEnpresek osatu beharreko txosten teknikoan sorosle eta igeriketa ikastaro eta monitore zerbitzuak berezitu zituzten. Bietan Egoitek-ek jaso zuen puntuaziorik altuena, baina aldea handiagoa izan zen sorosle zerbitzuan. Epai mahaiaren agiriaren arabera, Egoitek-ek proposatutako zerbitzua hobeto egokitzen da udalak eskatu eta behar duen zerbitzuen ezaugarrietara. Bereziki, sorosleen eginkizunen kalitatearen kontrolean, Zubikoarekin koordinazio prozeduretan eta zerbitzuaren jarraipenerako bilera proposamenetan nabarmendu da Egoitek-en eskaintza. Usako bainu guneko sorosle zerbitzuari begira, Egoitek-en proposamena zehatzagoa dela ere azpimarratu du epai mahaiak. Igeriketa ikastaroak eta ur zerbitzuetako monitoreen inguruko proposamenean berriz, pertsonalaren antolaketa eredu zehatzagoa eta ordezkapenak egiteko plangintza eta prozedura aurkeztu zuen Egoitek-ek.\nMemoria teknikoa bere osotasunean baloratzerakoan, Egoitek-ek 37,25 puntu eskuratu zituen eta LOIRI enpresak, 20.5. Ia 17 puntuko alde hori mantendu da azken puntuazio orokorrean eta ondorioz, Egoitek enpresarekin sinatuko du udalak kiroldegiko monitore eta kiroldegia eta Usakoko sorosle zerbitzu kontratua. Kontratua, hasieran, urtebeterako izango da baina luzatu egin daitekeela zehaztu zen lizitazio deialdian, epemuga, 2019an igerilekuko obrak hasi bitartean izango delarik. Aurrekontuari dagokionean, Egoitek-en eskaintzak 52 zentimotan merkatu zuen sorosle eta monitore zerbitzuen ordu bakoitzeko udalak zehaztutako lizitazio prezioa. Sorosle zerbitzu ordua 24.01 € ordainduko da eta monitore zerbitzu ordua, 27.17 €.